cyanic-selkie/wikianc huggingface dataset:
時
時，雙稱時間，古名宙，佛書謂之時分、世，基本物理量也. 萬國公制符號為t. 以秒記，則公制符號s. 夫時性特異. 似不可逆而可導之. 今知導時者二力，速也、重力也.
來母
古今音變
標準漢越音，來母仍來，古漢越音，來母作顫音（r）.
時
辨名
夫時者，物理學實有二意. 一則瞬也，空間一點，時間一瞬. 二曰久也，《墨經》云：「久，彌異時也. 」 此時即瞬也.
引據
分類:基礎之文
來母
古今音變
古今對照（一欄例字，二欄切韻，三欄官話，四欄粵語，五欄吳語，六欄日語，七欄韓語，八欄越南語）
宣紙
宣紙，所以毛筆書畫. 原產安徽涇縣，以集散宣城 ，故名宣纸. 紙潔白、細柔，經久不移，不易蛀蝕. 古人書畫傳世者，多載宣紙. 刊刻書卷亦用之.
復有仿宣紙，涇縣所出，供内廷諸臣所用，匠人略加矾.
引據
分類:紙
蘇利南
蘇里南，南美一國也，西接圭亞那、北瀕大西洋、東靠法屬圭亞那、南接巴西. 都帕拉馬里博，地方園十六萬三千八百二十平方公里、民有四十三萬萬餘人，多信基督新教. 嘗有客家人遷至此方.
摩納哥
摩納哥公國（法文：Principauté de Monaco），世界次小之國也，方二公里，西、北、東均鄰法蘭西，南濱地中海.
小國寡民，唯生計富饒. 博奕暨賽車舉世聞名，乃泰西之渡假勝地也.
烏魯木齊市
政區
烏魯木齊區七縣一，治在天山.
據
分類:新疆維吾爾自治區區劃
高堂隆
高堂隆，字升平. 泰山平陽人也.
少為諸生. 泰山太守薛悌命為督郵. 郡督軍與悌爭論，名悌而呵之. 隆按劍叱督軍曰：“昔魯定見侮，仲尼歷階；趙彈秦箏，相如進缶. 臨臣名君，義之所討也. ”督軍失色，悌驚起止之. 後去吏，避地濟南.
建安十八年，為曹操召為丞相軍議掾，後為歷城侯徽文學，轉為相. 黃初中為堂陽長. 以選為平原王傅. 王即尊位，是為明帝叡. 以隆為給事中博士駙馬都尉，遷陳留太守. 徵為散騎常侍，賜爵關侯. 先是太史上漢曆不及天時，因更推步弦望朔晦為太和術. 帝以隆學問優深，于天文又精，乃詔使隆與尚書郎楊偉、太史待詔駱祿，參共相校. 偉、祿是太史，隆故據舊術，更相劾秦. 紛紜數歲，偉稱祿得日蝕而月晦不盡，隆不得日蝕而月晦盡. 詔從太史. 隆所雖不得，而遠近猶知其精微也.
青龍間，明帝大治殿舍，西取長安大鍾，隆以「勞役費損，以傷德政. 」阻之. 陵霄闕始構，有鵲巢其上，帝以問隆， 隆對曰：「《詩》曰：『惟鵲有巢，惟鳩居之. 』今興宮室，起陵霄闕，而鵲巢之，此宮未成身不得居之象也. 」，又諫「休罷百役，儉以足用，增崇德政」，為帝動容. 後官至侍中、光祿勛.
景初元年故. 隆疾篤上書，稱“黃初之際”，諫帝“宜防鷹揚之臣于蕭牆之內”，以防司馬懿. 有文集十卷.
評贊
陳壽《三國志》評曰：「高堂隆學業脩明，志在匡君，因變陳戒，發於懇誠，忠矣哉！及至必改正朔，俾魏祖虞，所謂意過其通者歟！」
盧毓評曰：「臣聞君明則臣直，古之聖王恐不聞其過，故有敢諫之鼓. 近臣盡規，此乃臣等所以不及隆. 隆諸生，名為狂直，陛下宜容之. 」
據
分類:曹魏列傳
發勃耳
發勃耳者，法蘭西人也. 西紀一千八百二十三年十二月二十一日，生於法蘭西阿韋龍省三麗恩. 父案徒和奴，不得定職，常轉轉業. 母差爾虞氏.
發氏好生物，特愛昆蟲. 任教師傍，究蟲生態，撰《昆蟲記》. 凡十卷，記蟲生態，入微穿細，所載之蟲，種窮繁多，不可勝數.
一千九百十五年十月十一日，卒. 享年九十有三.
妻茉莉，美羅爾氏.
車公廟驛 (香港)
車公廟驛，官出之名謂車公廟站，港鐵屯馬轍一候也. 處香港新界東沙田大圍車公廟路八號. 主色淺啡. 二零零四年十二月廿一日啟.
雖冠以廟名，唯至近乎廟之候者，大圍矣.
淳熙
淳熙，宋孝宗年號也，以公元一一七四年，乾道九年冬十一月大赦改元. 公元一一九零年，淳熙十六年廢止. 計十六年.
阪南市
阪南市處日本大阪府.
沿革
平成三年，泉南郡阪南町爲阪南市.
它典
分類:近畿地方區劃
富嶽三十六景
右|縮圖|320x320像素|神奈川沖浪裏 《富嶽三十六景》，浮世繪也，葛飾北齋作. 「富嶽」指富士山. 三十六景，則自各地望富嶽所得. 西元十九世紀，亦施及泰西藝苑，遂聞寰宇.
靜質量
靜質量者，物體靜止時之質量也，蓋與參考系相靜止時. 同一物體之靜質量，洛倫茲不變量是也.
富嶽三十六景
多記以「富嶽三十六景」. 原畫自註「冨嶽三十六景」.
注
分類:書畫
動量
動量（英語：momentum；符：\vec{p}）者，又名重速積、勁積、勁，言萬物運動之效也. 為質量與速度之積 （），矢量，與速度同向. 其見世之故乃以之算碰撞也，本質為牛頓第二定律，惟古人欲為便之，以之且運動方程得 ，或 Ft=mv-mu 者，方定 mv 之量為動量也.
儒略年
儒略年者，天文學之單位也. 為三百六十五又四分之一日.
[[Category:時]]
馬步芳
縮圖|右|馬步芳 馬步芳，字子香，經名胡塞尼. 甘肅河州人也. 祖海晏，贈記名總兵. 父麒. 步芳其第二子也. 光緒二十九年生，民國十年投西北軍，十七年拜師長. 民國二十六年，戰共產黨於高臺，大敗其西路軍，坑殺六千餘. 紅五軍陣歿無遺. 旋引兵七萬拒紅軍東向，紅軍乃為改道，西走. 三十八年，理西北軍政，爲彭德懷所潰. 事聞於毛澤東，澤東不許其降. 兵敗奔埃及，謁其王，王賜之一邸. 後經埃及入阿拉伯，受命爲大使，因留而不返. 步芳好治闈中，欲納女侄為妾，事發，褫官. 一九七五年，卒於阿拉伯. 今西寧有其故第. 子繼援.
分類:民國列傳
圭亞那
蓋亞那，或曰圭亞那，國也，在南美. 西接委內瑞拉，北瀕大西洋，東倚蘇利南，南接巴西. 都喬治敦，方二十一萬四千九百七十平方公里. 口七十七萬餘. 多信基督新教.
死士
死士者，勇人之不畏死，而以自殺術履蹈功程者也，多嚴訓，寡生還，攻守咸備. 其古遡周武王時，《尉繚子·武議》曰：“武王伐紂，師渡盟津，右旄左鉞，死士三百，戰士三萬. 紂之陳億萬，飛廉、惡來身先戟斧，陳開百里. ”
韓翊
韓翊，太史丞也. 黃初中，以乾象減斗分太過，後當先天造黃初術，上元壬午至黃初元年庚 子，積三萬一千五百七十八算外，章歲十九，章閏七，紀法四千八百八十三，斗分一千二百五，日 法一萬二千七十九，月法三十五萬六千七百. 其後尚書令陳群奏以為曆數難明，前代通儒，多共 紛. 黃初之元，以四分曆久遠闊. 大魏受命，宜正曆明時. 韓翊首建黃初，猶恐不審. 故以乾象 互相參校，歷三年更相是非. 合本即末，長短而疑尺丈，竟無時而決. 按三公議皆綜盡典禮，殊塗 同歸. 欲使效之璿璣，各盡其法. 一年之間，得失足定，合于事宜. 奏可. 太史令許芝云：劉洪月 行術用以來，且四十餘年，以復覺失一辰有奇. 孫欽議史遷造太初，其後劉歆以為疏，復為三統. 章和中改為四分，以儀天度. 考合符應，時有差跌. 日蝕覺過半日. 至平中劉洪改為乾象，推天七 曜之符，與天地合其序. 董巴議云：聖人太陽于晷景，效太陰于弦望，明五星于見伏，正是非于晦 朔. 弦望伏見者，曆數之綱紀，檢驗之明者也. 徐岳議：剽洪以曆後天，精思二十餘載，參校漢家 太初、三統、四分曆術，課弦望于兩儀郭間. 而月行九歲一終，謂之九道. 九章百七十一歲，九道 小終，九九八十一章，五百六十七分而九終. 進退牛前四度五分，學者務追合四分，但減一道六十 三分，分不下通，是以闊，皆由斗分多故也. 課弦望當以昏明度月所在，則知加時先後之意，不宜 用兩儀郭間. 洪加太初元十二紀減十斗下分，元起己丑，又為月行遲疾交會. 及黃道去極度，五星 術，理實粹密，信可長行. 今韓翊所造皆用洪法，小益斗下分，所錯無幾. 翊所增減，致亦留思. 然十術新立，猶未就悉. 至于日蝕有不盡效，效曆之要，要在日蝕. 熹平之際，時洪為郎，欲改四 分，先上驗日蝕. 日蝕在 晏，加時在辰，蝕從下上三分侵二事御之. 後如洪言，海識真，莫不聞 見. 劉歆已來，未有洪比. 夫以黃初二年六月二十七日戊辰加時未日蝕，乾象術加時申半，于消息 就加未，黃初以為加辛. 乾象後天一辰半為近，黃初二辰半為遠，消息與天近. 三年正月景寅朔加 時申北日蝕，黃初加酉弱，乾象加午少，消息加未，黃初後天半辰近，乾象先天二辰少弱，于消息 先天一辰為遠天. 三年十一月二十九日庚寅，加時 西南維日蝕，乾象加未初，消息加申，黃初加 未，乾象先天一辰遠，黃初先天半辰近，消息、乾象近中 天. 二年七月十五日癸未，日加壬月景 蝕. 乾象月加申，消息加未，黃初月加子入. 甲申日乾象後天二辰，消息後一辰為近，黃初後天六 辰遠. 三年十月十五日乙巳，日加丑月加未蝕. 乾象月加巳半，于消息加午. 黃初以景午月加酉， 乾象先天二辰近，黃初後天二辰為遠. 于消息、于乾象先一辰，凡課日月蝕五事，乾象四遠，黃初 一近. 翊于課難徐岳乾象、消息，但可減不可加，加之無可說，不可用. 岳云：本術自有消息，受 師法以消息為奇辭不能改，故列之正法消息，翊術自. 木以三年五月二十四日丁亥晨見，黃初五月 十七日庚辰見，先七日；乾象五月十五日戊寅見，先九日. 土以二年十一月二十五日壬辰見，乾象 十一 月二十八日丁亥見，先五日；黃初十一月十八日甲申見，先八日. 土以三年十月十一日壬申伏 見，乾象同壬 申伏，黃初已下十月十八日戊辰伏，先四日. 土以三年十一月二十二日壬子見，乾象 十一月十五日乙巳見，先七日；黃初十一月十二日壬寅見，先十日. 金以三年閏六月十五日丁丑晨 伏，乾象六月二十五日戊午伏，先十九日；黃初六月二十二日己卯伏，先二十三日. 金以三年九月 十一日壬寅見，乾象以八月十八日庚辰見，先二十三日；黃初八月十五日丁丑見，先二十五日. 水 以二年十一月十七日癸未晨見，乾象十一月十三日己卯見，先四日；黃初十一月十二日戊寅見，先 五日. 水以二年十二月十三日己酉晨伏，乾象十二月十五日辛亥伏，後三日；黃初十二月十四日庚 戌伏，後二日. 水以三年五月十八日辛巳夕見，乾象亦以五月十八日見，黃初五月十七日庚辰見， 先一日. 水以三年六月十三日景午伏，乾象六月二十日癸丑伏，後七日；黃初六月十九日壬子伏， 後六日. 水以三年閏六月二十五日丁亥晨見，乾象以閏月九日辛未見，先十六日；黃初閏月八日庚 午見，先十七日. 水以三年七月七日己亥伏，乾象七月十一日癸卯伏，後四日；黃初以七月十日壬 申伏，後三日. 水以三年十一月日于晷度十四日甲辰伏，乾象以十一月九日己亥伏，先五日；黃初 十月八日戊戌伏，先六日. 水以三年十二月二十八日戊子夕見，二曆同以十二月壬申見，俱先十六 日. 凡四星見伏十五. 乾象七近二中，黃初五近一中. 郎中李恩議：『以太史天度與相覆校，二年 七月、三年十一月望，與天度日皆差異. 月蝕加時，乃後天六時半，非從三度之謂，定為後天過半 日也. 』董巴議曰：『昔伏羲始造八卦，作三畫，以象二十四氣. 黃帝因之，初作調曆. 歷代十 一，更年五千，凡有七曆. 顓頊以今之孟春正月為元，其時正月朔旦立春，五星會于曆天營室也. 冰凍始泮，蟄蟲始發，雞始三號. 天曰作時，地曰作昌，人曰作樂. 鳥獸萬物，莫不應和. 故顓頊 聖人為曆宗也. 湯作殷曆，弗復以正月朔旦立春為節也，更以十一月朔旦冬至為元首. 下至周、魯 及漢，皆從其節，據正四時. 夏為得天，以承堯舜從顓頊故也. 《禮記》大戴曰：「虞夏之曆，建 正于孟春. 」此之謂也. 楊偉請六十日中疏密可知. 不待十年，若不從法，是校方員棄規矩. 考輕 重背權衡，課長短廢尺寸，論是非違分理. 若不先定校曆之本法，而懸聽棄法之末，則孟軻所謂方 寸之木，可使高于岑樓者也. 今韓翊據劉洪術者，知貴其術，珍其法，而棄其論，背其術，廢其 言，違其事，是非必使洪奇妙之式不傳來世. 若知而違之，于挾故而背師也. 若不知據之，是為挾 不知而罔知也. 』校議未定，會帝崩而寢.
位移
位移，矢量，物體位置之變也. 記曰 \vec{s}.
徐燨
徐燨，清戲曲家，字鼎和，號榆樹、種緣，別署種緣子、鏡緣子、鏡緣主人，吳江人. 雍正十年生. 徐軌孫，徐大椿子. 通音律，工詞曲. 風雅多情，澄心求道，淡於富貴功名，終日攜妻妾遊樂，歌詩自娛. 著有《夢生草堂詩文集》. 所作詩曲，皆寫其故事，開空前之局. 有雜劇二十種，總題《寫心劇》，別題《寫心雜劇》；傳奇《鏡光緣》，均存. 別有傳奇《雙環記》、《聯芳樓》，皆已佚. 其戲曲集總題《蝶夢庵詞曲》. 嘉慶十二年卒.
分類:清列傳
質點
質點，英文曰mass point，蓋有質無形之物也. 質點實為象，不存於世耳.
拉薩市
拉薩市，於喜馬拉雅山脈之北，海拔三千六百五十米，方圓二萬九千五百一十八平方千米. 乃西藏自治區之首府. 拉薩河穿市而過，入雅魯藏布江. 人謂其曰「日光城」. 至二〇一一年，拉薩有口五十七點六一萬人也.
沿革
一世紀許，青藏高原綴有眾部落，史籍號曰「十二小國」或「四十小國」. 七世紀初，松贊幹布立吐蕃國，唐曰「邏些城」. 唐貞觀十五年，松贊幹布平各部，並以文成公主為妻. 後建大昭寺，且易名拉薩，藏文乃「神聖之地」之意也.
五世達賴喇嘛平西藏之亂，遷治所為拉薩. 清順治二年，復建布達拉宮，清康熙卅三年成.
廿世紀初，西洋人至拉薩. 一九四九年，中華人民共和國立，而西藏仍多有奴. 一九五一年，中央、西藏簽協議，改革西藏. 拉薩復和平. 而一九八七年至一九八九年，多有僧尼生亂，反中國.
政區
拉薩也，領一區、七縣. 一區乃城關區，七縣乃：林州縣、達孜縣、尼木縣、當雄縣、曲水縣、墨竹工卡縣、堆龍德慶縣也.
宗教
拉薩人多信奉藏傳佛教（其曰喇嘛教），多有寺廟. 布達拉宮為其象徵.
據
分類:西藏自治區區劃
法蘭西絲·科爾斯
昔在英王維多利亞之時，被戮於白教堂之諸妓，其殊麗者，蓋法蘭西絲·科爾斯也. 宛若暗夜之明珠也. 西絲以主年一八五九年九月十七日誕於貝蒙德塞之克魯西菲克斯巷十七號，父曰詹姆士· 威廉，鞋匠也. 本貫薩默塞特蒲伯勞村；母曰瑪麗·安·卡尼 祖居愛爾蘭-阿馬也. 少家貧，後舉家遷至貝蒙塞德皮匠區白獅庭八號.
一八八八年，西絲既自立，乃於米諾雷斯一藥鋪為傭工焉. 常為藥瓶塞蓋，傷其指，訴諸姊瑪麗 ·安，後竟辭工. 西絲之始淪為娼之時，今不得而知之矣，惟嘗有一客曰詹姆士·默里者，於一八九一年謂警署曰：「時西絲之於白教堂、蕭爾迪奇、鮑之地賣淫為活者，凡八載矣. 」西絲則力掩其為娼之事，冀不以聞諸家人. 一八九零年節禮日，與姊飲茶，而謂之曰：「今與一媼居商業路，理查街，其尚在米諾雷斯之藥鋪為傭工也. 」瑪麗·安見其妹衣甚襤褸而穢，亦察其息有酒氣. 其年，父詹姆士諸事甚利，居 貝蒙德塞坦納街濟貧院. 西絲不顧窮困，常造其父，周日亦伴父至教堂行禮拜. 父之末睹西絲之時，在二月六日周五，僅被戮前一周也. 時父惟知其之既辭藥鋪之職，及居於理查街之事，後至其死，乃知其淪為妓矣. 二月十一日，有一商船水手兼司爐工曰詹姆士·薩德勒者，既卸船貨，乃步至商業大衢愛麗絲公主酒肆，方飲間，見西絲，二人乃共居一宿. 宿泊於白巷八號曰斯皮塔費爾德店肆者. 翌日，二人酣飲於諸酒肆.
十二日晚七時半許，西絲之貝斯納爾格林區、諾丁漢街二十五號女帽店，買帽焉. 冒色黑，其價兩先令六便士也，所用之錢，西絲前所受於薩德勒也. 店主曰彼得·霍克斯，後謂警署曰西絲時酩酊然矣. 晚九時至十一時間，西絲與薩德勒嘗起爭執，後各行其路. 後薩德勒稱曰「予在思羅爾街被劫，而甚無一阿堵物也，扑於地，而西絲不吾助也，爭執遂起. 」其實也，薩德勒在思羅爾街時，一女自其後襲之，二男劫其財及手錶. 夜十一時半，西絲返店肆，酩酊然矣，入庖廚，臥長櫈，頭枕其臂上，乃入睡. 有間，薩德勒亦返，面淤青而有血漬，怒而呼曰:「予被劫矣，若知為之者，必屠之！」
查爾斯·蓋弗者，店肆夜戍也，攜薩德勒至後院而洗其血，薩德勒無錢嘗宿金，蓋弗不得已乃逐之. 夜十二時，薩德勒離店；西絲方熟睡於長櫈之上. 十二時半，西絲甫覺. 住客撒母耳·哈里斯稱曰：「西絲以無錢嘗宿金而見逐，遂去白巷. 」蓋弗稱曰：「西絲以淩晨一時半及四十五分許乃去. 」 淩晨一時半，西絲至沙特沃思飯鋪，以半便士賣羊肉及麵包於約瑟夫·哈斯維爾，遂食之於飯鋪一隅，約十四分鐘後，哈斯維爾以將打烊故，三謝客，西絲不聽，呼曰：「爾自為爾事！」至一時四十五分乃去，遂之布瑞克巷. 一時四十五分，西絲遇其友妓艾倫·卡拉那於商業大衢，時有一男至，戴鴨舌帽，面甚兇惡，乃問價於卡拉那，卡拉那拒之，男怒，毆其面，其眼眶遂淤青；男又問價於西絲，卡拉那勸西絲，不聽，遂從男適米諾雷斯.
一時五十分，薩德勒欲就工於圣凱瑟琳港，被拒，乃詈其役工曰：「爾港口鼠輩耳！」遂見毆至血出. 後欲入東史密斯菲爾德之店肆，亦被拒. 淩晨二時十二分許，卡門·威廉·弗萊德及納普頓兄弟行至燕子園鐵道拱門，未睹異常，所見惟一男及一女在皇家鑄幣廠街一隅，納普頓家一人忽呼曰：「早!」 然彼男女不答. 後弗萊德稱曰：「男蓋船之司爐工也，女戴一無邊帽. 」
淩晨二時十五分，警員歐內斯特·湯普森始巡錢伯街，去雷曼街警署惟數分鐘程也. 時歐內斯特為警員惟兩月矣，此其首獨巡夜也. 聞一男之足音在遠處，似步至曼塞爾街也. 居有間，歐內斯特乃移目視燕子園 之一隅，而見法蘭西絲在焉，秉燈詳視之，血大湧自其喉也，西絲忽眇其一目，歐內斯特大駭，蓋其未死也. 以此而知，前所聞之足音，必兇手也，未能追捕之，歐美斯特至死而有愧焉. 一九零零年，一咖啡店鬥起，歐內斯特往止暴，遂死公事，手刃之者曰巴內特·亞伯拉罕斯.
欣澳驛
欣澳驛，官出之名謂欣澳站，港鐵東涌轍、迪士尼轍之轉乘候，亦為迪士尼轍終候也. 處香港新界荃灣區大嶼山陰澳，近乎打水灣欣澳道. 主色白、灰. 二零零五年六月一日啟.
法蘭西絲·科爾斯
淩晨二時二十分警員弗雷德里克至現場，後便衣警喬治·埃利奧特又至. 二人乃請一當地醫生曰弗雷德里克·奧利克者至現場.
淩晨三時，薩德勒返至白巷八號肆店，一身被血，蓋在拉特克里夫鐵道被劫故也. 東主薩拉·弗萊明見其酩酊然，乃逐之，薩德勒詈之曰「爾鐵石心婦人也. 」
清晨五時，薩德勒以身被諸傷故，之倫敦醫院治療. 早十時十五分，威爾斯街水手曰鄧肯·坎貝爾者，以一便士及若干煙草購一刀自薩德勒，後坎貝爾又以之售商舖主托馬斯·羅賓森 ，羅賓森見其刀甚鈍，礪之而後以之飧.
嗚呼，法蘭西絲為刳剔者所戮耶，為薩德勒所戮耶，今不得而知之矣.
急流
縮圖|[[尼亞加拉瀑布下游急流]] 急流，水流湍急而遽速者也. 川|川流之中，河床陡而急流生. 河床愈陡，水流愈速，乃至湍流.
分類:地理學
川
縮圖 川，貫川通流水也. 川字象水直達之形. 水之出于他水，溝流于大水及海者，命曰川水.
川有內流外流之分. 川流漸漸而及於海者，謂之瀆，今通稱外流河. 不及，則內流河.
二進制
二進制者，逢二進一也. 數字獨二，〇、一是也. 因其簡便，今電腦均以二進制算數. 今人所用皆十進制.
博覽館驛
博覽館驛，官出之名謂博覽館站，港鐵機場快轍終候也. 處香港新界離島赤鱲角機場博覽館，為博覽館所設也. 主色白、深藍. 二零零五年十二月廿日，並博覽館而啟.
晏殊
晏殊，宋太宗淳化二年生，宋仁宗至和二年卒，字同叔，撫州臨川人也. 北宋時聞名之詩人及仕者.
生而甚慧，十四歲以神童入試，賜進士出身，命為秘書省正字；官至右諫議大夫、集賢殿學士、同平章事兼樞密使、禮部刑部尚書、觀文殿大學士知永興軍、兵部尚書. 仁宗至和二年卒，享六四春秋. 封臨淄公，諡號元獻，世稱晏元獻.
以詞著稱，尤擅小令. 其詞含蓄婉麗，與其子晏幾道，並稱“大晏”、“小晏”. 又與文忠公並稱“晏歐”. 亦工詩善文，原有集，已散佚. 存世有《珠玉詞》、《晏元獻遺文》、《類要》殘本.
迪士尼驛 (香港)
迪士尼驛，官出之名謂迪士尼站，港鐵迪士尼轍終候也. 處香港新界荃灣區大嶼山竹篙灣，為迪士尼樂園所設也. 主色深綠、金，仿維多利亞十九世紀風. 二零零五年八月一日，並樂園而啟.
北漢睿宗
北漢睿宗，劉氏，諱鈞，本名承鈞，沙陀人，後居并州晉陽，世祖次子.
紀
後唐天成元年生. 性孝謹，好讀書，善書法. 當周廣順元年，其父世祖即位，立北漢，以其為太原尹.
天會十二年，以憂崩，諡曰孝和皇帝，廟號睿宗. 養子繼恩嗣位，是為少主也.
父
北漢世祖劉旻
后妃
皇后郭氏，并州晉陽人
注
分類:五代本紀
楊偉
楊偉，尚書郎也.
景初元年改定曆數，以建丑之月為正，改其年三月為孟夏四月. 其孟仲季月，雖 與正歲不同，至于郊祀迎氣、祭祠烝嘗、巡狩蒐田、分至閉、班宣時令，皆以建寅為正. 三年正月 帝崩，復用夏正. 偉表曰：『臣攬載籍，斷考曆數，時以紀農，月以紀事，其所由來遐而尚矣. 乃 自少昊則元鳥司分，顓頊、帝嚳則重黎司天，唐帝、虞舜則和官掌日. 三代因之，則世有日官. 日 官司曆，則頒之諸侯. 諸侯受之，則頒于境. 夏后之代，羲和湎淫，廢時亂日，則書載允徵. 由此 觀之，審農時而重人事者，歷代然也. 逮至周室既衰，戰國騖. 告朔之羊，廢而不紹. 登臺之禮， 滅而不遵. 閏分乖次而不識，孟陬失紀而莫悟，大火猶西流而怪蟄蟲之不藏也. 是時也，天子不協 時，司曆不書日，諸侯不受職，日御不分朔，人事不恤，廢棄農時. 仲尼之撥亂，于《春秋》託褒 . 糺正司曆，失閏則譏而書之，登臺頒朔則謂之有禮. 自此以降，暨于秦漢，乃復以孟冬為歲首， 閏為後九月. 中節乖錯，時月紕，加時後天，蝕不在朔，累載相久而不革也. 至武帝元封七年，始乃 寤其焉，于是改正朔，更曆數，使大才通人造太初術. 校中朔所差，以正閏分. 課中星得度，以考 疏密. 以建寅之月為正朔，以黃鐘之月為曆初. 其曆斗分太多，後遂疏闊. 至元和二年，復用四分 術. 施而行之，至于今日. 考察日蝕，率常在晦，是則斗分太多，故先密後疏而不可用也. 是以臣 前以制典餘日推考天路，稽之前典，驗之食朔，詳而精之,更建密曆，則不先不後. 古今中天，以昔 在唐帝協日正時，允釐百工,咸熙庶績也. 欲使當今國之典禮,凡百制度，皆韜合往古，郁然備足. 乃 改正朔，更曆數，以大之月為歲首,以建子之月為曆初. 臣以為昔在帝代，則法曰顓頊. 曩自軒轅， 則曆曰黃帝. 暨至漢之孝武，革正朔，更曆數，改元曰太初，因名太初術. 今改元為景初，宜曰景 初術. 臣之所建景初術，法數則約要，施用則近密，治之則省功，學之則易知,雖復使研桑心算，隸 首運籌，重黎司晷，羲和察景，以考天路，步驗日月，究極精微，盡術數之極者，皆未如臣如此之 妙也. 是以累代曆數皆疏而不密. 自黃帝以來，改革不已. 壬辰元以來，至景初元年丁巳，歲積四 千四十六算. 此元以天正建子黃鐘之月為曆初，元首之歲夜半甲子朔旦冬至，紀法千八百四十三， 周天六十七萬三千一百五十，日法四千五百五十九，通數十三萬四千六百三十，會通七十九萬一百 二十，通周十二萬五千六百二十一，元首交會差率四十一萬二千九百一十九，遲疾差率十萬三千九 百四十七. 』
論曰：乾象術推合朔用日法，推遲疾用周法，推陰陽用月周，各異其法而不相通. 偉術通數， 會通通周，并以滿日法而一為日，用算省約，此李淳風總法之所祖. 壬辰元首有交會遲疾差數，此 又楊忠輔諸差、郭守敬諸應之所自出. 至其推交會月蝕，以去交度十五為法. 論虧之多少，以先會 後交先交後會論虧起角之東西南北，皆密于前術，足以為後世法者也.
觀瀑塔
觀瀑塔在加拿大安大略省尼亞加拉瀑布城. 可觀尼亞加拉之瀑. 按瀑在美加之境，而塔上可以兼覽二端. 西元一九六四年五月始建，明年十月六日營業. 塔頂有旋轉餐廳.
邪炁
中醫
風、寒、燥、濕、暑、火者等，皆屬邪氣. 至於風、寒、濕、燥、暑、火，其六者見藥典，是謂六淫. 《諸病源候論》其論者，基於六淫邪炁，是中醫之根也.
䢤病之所源邪炁者，首現於《黃帝內經》. 《史記》載中庶子對扁鵲曰：「精神不能止邪氣，邪氣畜積而不得洩，是以陽緩而陰急，故暴蹷而死. 」
道學
邪炁者，魍魎魑魅之氣也.
蒲松齡於《聊齋誌異》·〈畫皮〉纂曰：「道士曰：『君身邪氣縈繞，何言無？』」
道醫
其醫論基道學，謂邪炁亂神，不得陽緩則蓄積成疾.
《諸病源候論》所輯〈鬼邪候〉、〈鬼魁候〉諸章，論邪氣鬼物為病也. 其狀各異，或言語錯謬、或啼哭驚走、或癲狂惛亂、或喜怒悲笑、或大怖懼如人來逐、或歌謠詠嘯、或不肯語.
東瀛
東瀛亦有風邪者，惟與不同於漢土，是風邪之疾——傷風也.
攷
分類:中醫
陳源 (宦官)
淳熙十六年閏五月庚申朔，宋光宗詔內侍陳源許在外任便居住.
淳熙十六年十一月乙亥，詔陳源毋得輒入國門.
紹熙四年二月戊戌朔，詔陳源特與在京宮觀.
紹熙四年秋七月壬午，以趙汝愚知樞密院事，吏部尚書余端禮同知樞密院事，陳源爲內侍省押班.
紹熙四年冬十月庚申，帝將朝重華宮，復以疾不果. 丞相以下上疏自劾，請罷政，彭龜年請逐陳源以謝天下，皆不報.
松本市
松本者，日本長野縣之市也.
沿革
明治四十年，東筑摩郡松本町爲松本市.
大正十四年，倂東筑摩郡松本村.
昭和十八年，倂東筑摩郡中山村之一部. 昭和廿九年，倂東筑摩郡：島內村、中山村、島立村、新村、和田村、神林村、笹賀村、芳川村、壽村、岡田村、入山邊村、里山邊村、今井村. 昭和卅五年，倂鹽尻市之一部. 昭和卅六年，倂鹽尻市之一部. 昭和四十九年，倂東筑摩郡本鄕村. 昭和五十八年，倂鹽尻市之一部.
平成十七年，倂東筑摩郡四賀村、南安曇郡：安曇村、奈川村、梓川村. 平成廿二年，倂東筑摩郡波田町.
它典
分類:中部地方區劃
歐拉數
歐拉數者，又云自然常數，常數. 符號e，自然對數之底數也，有式：
，為超越無理數也.
二項式
若n有值，則可證以二項式：
落馬洲驛
落馬洲驛，官出之名謂落馬洲站，港鐵東鐵轍終候也. 處香港新界西元朗區米埔，屬邊境禁區、落馬洲支綫管制站也，接大陸福田口岸. 主色綠松. 二零零七年八月十五日啟.
石投子之歌
石投子之歌者，琉歌也，琉球國第二尚氏王統尚亨所作.
解
<div lang="ja" style="background:#eeeeee;font-family:'HG正楷書体-PRO',sans-serif;border:#cc6 2px inset;padding:1.0em" align="center"> 石なぐの 石の <rb>大石</rb><rp>(</rp><rt>うふし</rt><rp></rt><rp>)</rp> なるまでも うかきぶせみしょり 我御主がなし 石投子，戲也. 石投子之歌，實琉球之國歌. 琉歌所歌，曰「國祚王統長久，至小石長成大岩」，此乃君主治世之讃. 然此歌實與古今和歌集之君之代類同. 君之代所歌，「我が君は千代に八千代にさざれ石の巌となりて苔のむすまで」.
電晶體
電晶體，一名晶體管、三極管，乃固態半導元件. 其功能，可放大、開關、穩壓及調製訊號等. 當其為開關，是以輸入信號為基，控制輸出之電流，故與機械開關而有異者，在電控之穩、變用之駃也. 電晶凡二類，或雙極性，或場效應. 復其三極，雙極性存射者、基者、集者之辨；場效應者，則有源、柵、漏之不同. 極性有三，則接地之法亦三.
電晶之製，公認偉矣，凡電器驅動，莫非此類. 大宗製造，得電晶之用，竟卑而無難. 僅西元二千五年，環球產量，幾二萬萬八千九百萬餘，工費愈廉，用途愈擴. 今資訊昌明，數碼為幟，電晶實為之星宿海. 而首創之者，即千九四七年，巴定、肖科萊、布萊登三氏也，在貝爾實驗室.
鄴
鄴，中華古邑名. 今在安陽、臨漳間，河故道經之.
東周，齊桓公築城. 秦始皇帝八年，魏與之趙. 漢高帝置魏郡，鄴屬之. 魏王曹操受封於鄴，都之. 北魏置相州，鄴屬之. 北齊嘗都之. 北周大象初，置魏郡、相州，治鄴. 楊堅輔政，相州刺史尉遲迥不譓，堅討之平，隳鄴，南遷其民四十五里，治安陽. 隋開皇初廢，十年，復置鄴. 大業初，置鄴縣於故址. 唐貞觀八年，築新城曰小城. 宋世，置北京大名府，鄴故地屬之，其名遂絕.
東方文花帖
東方文花帖（東方文花帖 〜 Shoot the Bullet.）乃同人結社上海愛莉絲幻樂團所製之彈幕攝擊遊戲是也. 其《東方計劃》之第九.五輯也. 初販于乙酉年十二月三十日開辦之同人即賣會「科密漫匯六十九」. 而其後委同人售鋪以代售也.
是項下皆謂『文花帖（戲）』也. 凡涉東方計劃他作亦有之略稱，可于東方計劃#凡例見参.
載馭
較其前作，載馭大異也.
徑
分類:東方計劃
司馬顒
河間王顒，字文載. 河內溫人，晉宣王司馬懿弟孚之孫也. 八王之亂，顒列第五.
咸寧三年，封河間王. 元康初，監鄴. 九年，鎮關中. 趙庶人倫僭，顒譓之. 或有要之兵者，收斬之. 齊王冏起兵，顒遣精兵助倫，未合，聞齊王勢盛，追還之. 因改討倫，至潼關而事成. 進位侍中、太尉，加三賜之禮.
太安元年，顒陰謀除冏，檄成都、長沙二王. 顒忖乂必見敗於冏，少之. 及乂勝，亟謀害之，事泄，乂斬其屬. 顒大憾. 乃興兵上洛，不利. 及乂溘死於東海王越，進位太宰、大都督、雍州牧. 顒廢皇太子覃，以成都王穎爲皇太弟.
東海王起兵徐州，西敗成都王於河橋. 顒懼，斬其將張方付越. 旋悔，欲禦之，北. 走太白山. 勢遂微. 永嘉元年，辟司徒，顒就征，見害於途，薨.
康城驛 (香港)
康城驛，官出之名謂康城站，港鐵將軍澳轍終候也. 處香港新界西西貢將軍澳小赤沙康城路，接日出康城，故名. 主長春花色、淺灰紫. 二零零九年七月廿六日啟. 為港鐵極東之候. 港鐵各候，為閉候至晚者也.
馬里
馬里在西非. 西接毛里塔尼亞、塞內加爾，南倚幾內亞、象牙海岸、布基納法索，北臨阿爾及利亞，東接尼日爾. 都巴馬科. 地方園一百二十四萬壹千平方公里. 民有一千七百六十萬餘人，多信回教.
兼六園
兼六園者，日本金府公園也. 與偕樂園、後樂園合，稱日本三園.
沿革
其地，在金城南鄰，本空隙也. 文政二年，第十二藩主前田齊廣退隱，命工造營. 五年，竣工始家於此. 人號曰竹澤御殿. 同年，賜兼六園扁額松平定信. 兼六之名，意取「園圃之勝，不能相兼者六. 務宏大者，少幽邃，人力勝者，少蒼古，水泉多者，無眺望. 兼此六者，惟湖園而巳」. 七年，齊廣卒，子第十三藩主齊泰，毀其家.
慶應四年，徳川慶喜奉還大政，江戶終，明治始，制度維新. 因廢城主，前田氏出金城，政府収之，兼六園亦屬政府. 於是政府，變私庭爲公園，改名兼六公園，許百姓遊園. 此意欲倣泰西之俗，以示西人脫亞入歐.
復舊名.
大正十一年，爲名勝.
今客自國内外至，四時不絶，數以萬餘數.
造物
徽軫燈籠.
唐崎松，第十三加賀藩主齊泰，自近江琵琶湖畔唐崎，取種子植之黒松也.
雁行橋.
七福神山，置擬七福神之天然石，第十二加賀藩主齊廣所造之竹澤御殿迹也.
瓠池.
菊櫻.
明治記念之標，日本武尊像也.
鶺鴒島.
根上松.
柯士甸驛
柯士甸驛，官出之名謂柯士甸站，港鐵屯馬路之候也. 處香港西九龍油尖旺官涌以西之渡船角. 主色淺啡、淺灰. 二零零九年八月十六日啟. 可經通道達西九龍驛，接高鐵至大陸也.
兼六園
造物
花見橋.
山崎山.
梅林.
時雨亭.
内橋亭.
榮螺山.
夕顏亭.
瓢池.
翠瀧.
足利市
足利市處日本栃木縣.
覆面
覆面約一七七點七六平方千米.
沿革
大正十年，足利郡足利町爲足利市.
昭和廿六年，倂足利郡毛野村. 廿八年，倂足利郡山邊町. 廿九年，倂足利郡：三重村、山前村、北鄕村、名草村. 卅四年，倂足利郡富田村. 卅五年，倂群馬縣山田郡矢場川村之一部. 卅七年，倂足利郡：御厨町、坂西町. 而足利郡廢.
地理
東臨佐野市，南至群馬縣館林市、邑樂郡邑樂町，西伴群馬縣太田市、同縣桐生市.
它典
分類:關東地方區劃‎
書劍恩仇錄
《書劍恩仇錄》，武俠小說，金庸作.
人物
袁士霄，書中第一高人，號天池怪俠，性乖僻，然疾惡如仇.
分類:金庸小說
堅尼地城驛
堅尼地城驛，官出之名謂堅尼地城站，港鐵港島轍終候也. 處香港中西區堅尼地城，士美菲路、科士街地底. 主色湖水藍. 二零一四年十二月廿八日啟.
蒲公英
蒲公英者，草本. 一株單花，色黃. 美國有俗，釀花瓣為酒，曰蒲公英酒. 種有冠毛，風吹遠颺. 根長大，多超五十釐米，或至一米. 燥而炒之，可代珈琲，云蒲公英珈琲. 葉味苦而可食，歐洲、中東俗，以沙律食之. 勢力甚猛，雖柏油路，見能生長.
日人愛之，幕末時爲園藝，得數十品. 童蒙有俗，吹莖聞音，名之草笛.
今日本蒲公英野生者，可依其源二分. 一曰在來種，古有也；一曰外來種，外來也. 在來種較之外來種，種數頗少，開花不長，莖丈不高，故可見之地，狹於外來種. 今學者欲究交雜，可藉細胞酵素之異得之.
德克精阿
德克精阿，清將領. 錫伯營鑲白旗人. 年十八，應試入選披甲，後為鑲白旗空藍翎. 以塔爾巴哈台移防有功，而巡邊時獲盜馬賊，故得賞馬一匹、布六匹. 嘉慶八年，昇正黃旗驍騎校. 十九年遷正黃旗佐領.
道光初，張格爾得英國、浩罕之援，寇犯南疆，肆行焚掠、無惡不為. 四年十月，清諭伊犁將軍慶祥為喀什噶爾參贊大臣，而使錫伯營總管額爾古倫率錫伯兵越冰嶺，馳赴南疆援之. 德克精阿從額爾古倫討張格爾，每遇大戰，皆戰於前列. 渾巴什河、柯爾坪、沙布都爾莊，乃至克復喀什噶爾城，大小十一戰，德克精阿皆廁其身. 八年，揚威將軍長齡保奏，欽賜肅勇巴圖魯之號，且賞銀百兩. 以擒首逆張格爾有功，復經保奏，奉旨錄其像於紫光閣，年末擢錫伯營副總管.
後，德克精阿復駐喀什噶爾. 二十年，遷錫伯營總管. 二十四年，德克精阿以體老多病，解任歸家.
分類:清列傳
古文眞寶
《古文眞寶》者，詩文選集也. 宋黃堅所編. 所錄詩文，上起戰國，下迄兩宋. 前集有勸學文等，素樸端雅. 後集有散文、辭說、賦類、解類等，前後合二十卷. 此書傳於朝鮮、日本間. 昔時，朝鮮舉國上下，多有習誦，啟蒙生童，以學漢文.
分類:中華文選
東海道新幹線
東海道新幹線，日本鐵轍也，屬新幹線. 往返東京都千代田區東京車驛至大阪府大阪市淀川區新大阪車驛. 昭和卅九年始行.
車驛
分類:日本鐵路
陳卓
陳卓（230年代－320年代），孫吳太史令也. 始列甘氏、石氏、巫咸三家星官. 著于圖錄，總有二百五十四官，一千二百 八十三星，并二十八宿及輔官附坐一百八十二星，總二百八十三官，一千五百六十五星.
香港大學驛
香港大學驛，官出之名謂香港大學站，港鐵港島轍一候也. 處香港中西區石塘咀薄扶林道之下，以香港大學名之. 主色嫩綠. 二零一四年十二月廿八日啟.
此站深百米（以甲二出口之下計之），冠港鐵也，亦，建乎地底洞穴之內者，乃港鐵至大也.
擬建南港島轍西段者，將設候於此.
終界龍
終界龍，礦藝幻設異獸也，此玩之中至大，但生於終界. 通體漆黑，似終界使，而體態以赤龍之模，惟易其膚. 能幻形，蹤不定，喜棲于龍巢.
生
終界龍生終界，嬉者入瞬，出，不阻於模法、難易. 惟若易，則無以擊嬉者.
赤龍
赤龍者，阿氏欲設而未設之獸也，終界龍之模本欲予赤龍，終不得.
姚信
姚信，字元直，一字德祐，武康人也. 為吳太常. 嘗作《昕天論》一卷，云：『人為靈蟲， 形最似天. 今人頤前多臨胸，而項不能覆背，近取諸身，故知天之體，南低入地，北則偏高. 』又 曰：『嘗覽《漢書》云，冬至日在牽牛去極遠，夏至日在東井去極近，欲以推日之長短. 信以太極 處二十八宿之中央，雖有遠近，不能相倍. 今昕天之說，以為冬至極低，而天運近南. 故日去人 遠，而斗去人近，北天氣至，故冰寒也. 夏至極起，而天運近北，而斗去人遠，日去人近，南天氣 至，故蒸熱也. 極之立時，日行地中淺，故 夜短，天去地高，故晝長也. 極之低時，日行地中深故 夜長. 天去地下淺，故晝短也. 然則天行寒依于 渾，夏依于蓋也.
論曰：昕天之說，以北極去人有遠近. 冬至時極去人較二分為近，故冬至之日，道在二分之日 道南. 夏至時，極去人較二分為遠，故夏至之日，道在二分之日道北. 在北則行地中淺，斗與日俱 在人之北，有如蓋之覆于上，故曰夏依于蓋. 在南則行地中深，斗在人之北，而日在人之南，有如 渾之包乎外，故曰冬依于渾. 日之南北，因乎極之遠近. 然則昕天之說，止有赤道而無道矣.
晉妃
晉妃，清高宗妃. 富察氏，主事德克精額女，傅廣女孫，大學士馬齊曾女孫，米思翰玄女孫. 生年不詳. 乾隆末晉貴人，歷乾隆、嘉慶、道光三朝. 宣宗初，仍在. 嘉慶二十五年八月廿三日，宣宗諭曰：「皇祖高宗純皇帝嬪御存者惟晉貴人一人，宜崇位號，以申敬禮. 謹尊封為晉妃. 」道光二年十二月初八薨，年逾七十. 三年四月二十六日，葬裕陵妃園寢.
引據
《清史稿·列傳一·后妃》
分類:清列傳
國立彰化師範大學附屬高級工業職業學校
國立彰化師範大學附屬高級工業職業學校，略云彰師附工，技職學府也，在臺灣彰化縣彰化市.
史
昭和十三年肇於彰化，時名曰臺中州立彰化工科學校. 十九年別設臺中州立彰化工業學校. 民國三十四年，臺灣光復，併二校改為臺灣省立彰化工業職業學校. 五十七年實施九年國教，改制臺灣省立彰化高級工業職業學校. 七十三年，改隸國立臺灣教育學院，曰國立臺灣教育學院附屬高級工業職業學校. 七十八年，易名國立彰化師範大學附屬高級工業職業學校.
科系
今有科系凡十一，曰機械科，曰機電科，曰製圖科，曰鑄造科，曰機械木模科，曰汽車科，曰控制科，曰電機科，曰電子科，曰資訊科，曰建築科. 進修學校為室內空間設計科. 別設綜合高中部.
新莊區
新莊區，新北轄區，居新北市西隅，口逾四十萬，新北市論第三. 處大漢溪北，隔溪南望板橋，西南隔塔寮坑溪鄰樹林，西連龜山，北接泰山、五股，東界三重.
乾隆嘉慶間，舟船熙攘、商賈聚集盛極一時，有美譽：「千帆林立新莊港，市肆聚千家燈火」.
後河道淤積，失航運之便，交通輻輳地位讓予艋舺，至此發展停滯.
至光緒中葉，因鐵路而重振. 但日治初，鐵道改經枋橋，交通地位再失.
二戰末，為免盟軍轟炸，疏臺北市工廠於鄰郊，新莊工商就此奠基.
戰後，新莊改街為鎮，民國卅九，析山腳地區，另置泰山鄉. 六十九年，口迨十五萬，升格縣轄市.
丁卯胡亂
丁卯胡亂，或名曰丁卯之役，後金十七世紀初之侵韓戰爭也.
釵頭鳳
釵頭鳳者，詞牌名也. 亦稱擷芳詞，擷紅英，摘紅英，惜分釵. 《擷芳詞·風搖動》出於《古今詞話》，丗人以爲軌范也. 陸游詞傳至廣.
丁卯胡亂
萬曆四十七年，大明伐後金. 事聞朝鮮，光海君遣姜弘立助之，軍於富察之野. 明敗績於薩爾滸，弘立以兵降後金. 天啟三年，仁祖反正，與大明善，納毛文龍於皮島. 文龍據朝鮮之鐵山，努爾哈赤以為大患. 乃於天啟七年正月，遣阿敏、濟爾哈朗、阿濟格、岳託、碩託為將，領兵三萬伐朝鮮.
釵頭鳳
格律
詞之體式出於曲，入則訛多.
丁卯胡亂
後金兵勢如劈竹，破平壤、平山、開城，鮮兵懼，皆走散. 阿敏脅以剃髮易服，鮮人多有不從者. 乃屠數萬，焚糧草百餘萬. 事聞漢陽，國中震恐. 二十八日，仁祖走江華島，遣使議和. 時後金之精銳皆在朝鮮，皇太極懼大明攻盛京，命阿敏與之盟. 二月二日，與朝鮮盟於江華島，約為兄弟之國. 四月，阿敏以兵歸.
宋孝宗
宋孝宗紹統同道冠德昭功哲文神武明聖成孝皇帝諱昚，字元永. 太祖大孝皇帝七世孫，秀安僖王偁次子也. 帝以建炎元年十月戊寅生於秀州，初名伯琮.
釵頭鳳
正體
平平仄 中中仄 仄平中仄平平仄 平中仄 中平仄 仄仄平中 仄平平仄
宋孝宗
建炎四年，元懿太子薨，高宗膝下無子. 乃選太祖宗枝伯字輩者入內養之，紹興二年五月，帝中選，年五歲. 尋賜名瑗，除貴州防禦使. 紹興五年，高宗立資善堂於內裏，使讀書. 以範沖兼、朱震為傅. 封建國公，授保慶軍節度使. 紹興十二年，封普安郡王.
丁卯胡亂
初，朝鮮以後金為蠻夷. 至丁卯胡亂，以為仇讎. 及其兵歸，絕其互市. 崇禎九年，皇太極復侵朝鮮.
宋孝宗
紹興十三年，秀王偁薨，帝居喪三年. 十六年，還於大內. 尋授常德軍節度使. 三十年二月，高宗立帝爲皇子，更名瑋. 封建王，授甯國軍節度使. 帝素憤金人跋扈，時兩淮失守而朝臣恬然無進取之意，帝乃自請為前鋒討敵. 惟直講史浩力陳太子將兵之不宜，高宗意乃解，使帝扈從之建康，諸將識之.
釵頭鳳
正體
平平仄 中平仄 中平中仄中平仄 平平仄 中平仄 平平平平 仄平中仄
（《擷芳詞·風搖動》）
宋孝宗
隆興二年春，宋金和議始. 詔長江上游守邊諸將嚴防北兵，勿先釁事. 以張浚視軍江淮. 四月，帝定志議和，罷江淮都督府，張浚并罷. 六月，朝廷欲棄唐州、鄧州，虞允文在鎮，受命不從. 七月，撤海州、泗州戍軍. 自是年入夏以來，江淮水患不息，詔振之. 八月，張浚薨. 冬十月，帝以金人國書格式不正，拒之. 是月，金兵渡淮. 十一月，金人連陷楚州、濠州、滁州. 帝詔以入金歲貢犒軍. 是月，太學生七十二人伏闕上書，請罷湯思退、王之望，用陳康伯等. 尋以康伯為相，宋金議和，乃正宋帝名分、相為叔侄，減歲貢幣十萬，宋割商、秦二州. 是為隆興和議. 議成，帝降詔安撫江淮州民. 減死犯罪一等，雜犯皆大赦，唯臨陣亡走官吏不赦. 歲除，改元乾道.
釵頭鳳
變體一
平平仄 平仄仄 仄平仄仄平平仄 平平仄 平平仄 仄仄平平 仄平平仄 仄 仄
宋孝宗
乾道元年春二月，帝謁太上皇帝於德壽宮. 是月，復罷江淮都督府. 尚書僕射陳康伯薨. 三月，虞允文拜相. 秋八月，立皇子愭爲皇太子. 冬十月，金降人劉蘊古坐洩軍機，死. 是月，帝御殿冊太子，并謁太上皇帝於德壽宮. 淮北有亂民渡江者，邊將討平之. 十二月，洪適拜相.
釵頭鳳
變體一
平平仄 平平仄 仄平仄仄平平仄 平平仄 平平仄 仄仄平平 仄平平仄 仄 仄
宋孝宗
乾道二年春正月，撤建康府六合戍軍，還其軍田於民. 二月，帝幸玉津園行燕射禮，遂幸龍井. 夏六月，降詔裁剪冗官，官人欲得升遷者，須實任知縣一屆. 秋八月，兩淮行鐵製錢，銅錢通行不過長江. 復行交子、會子於鎮江，令蘇北、蘇南民相兌換. 交、會者，紙鈔也. 是月，魏杞拜相. 製中興以來戰功十三處. 九月，帝令視溫州水災，所在有難振濟之. 冬十二月，江淮交子、會子之制已行數月，詔省部以成效進呈御覽.
釵頭鳳
變體一
（《釵頭鳳·寒食飲緑亭》）
宋孝宗
乾道三年春正月，詔復行銅錢於江北. 三月，帝謁太上皇帝於德壽宮，從幸行在臨安府清波門外聚景園. 秋七月，莊文太子愭以疾薨. 四年春二月，蔣芾拜相. 四月，追封韓世忠為蘄王. 冬十月，陳俊卿拜相.
釵頭鳳
變體二
中平仄 平平仄 仄中中仄平平仄 仄平平 仄平平 仄中平中 中仄平平 平 平
宋孝宗
乾道五年四月，詔振閩人家貧而得子者，費用官給. 乾道六年夏，裁剪樞密院官額百一十四員，六部官額百五十員. 秋七月，上岳飛廟號忠烈. 九月，金人許歸宋欽宗梓宮. 乾道七年二月，立皇子惇為太子. 乾道八年正月，頒《乾道格式》. 冬十一月，令除蜀中外八路鬻官田. 九年正月，復鬻田於兩浙. 淮、贛、川繼而效之. 二月，追加蘇軾太師，由是眉山之學盛. 十一月，大赦，改元淳熙.
淳熙元年春正月，御賜交趾國名曰安南. 以交趾主李天祚為安南王. 二月，虞允文薨. 淳熙二年十一月，帝欲免天下苗稅三一，有司奏曰國用不濟，事寢. 時贛、鄂茶商相結為盜，舉其雄者賴文政為首，侵犯府州. 是年秋九月，提刑辛棄疾捕文政，斬之. 寇平. 然文政奸猾，有民劉四者，貌酷似文政，諸盜乃斬其首進之，而朝廷卒不覺. 淳熙四年，帝命吕祖謙辑本朝文章，翌年，成皇朝文鑑百五十卷.
淳熙六年冬十一月，帝御筆著論百則，論及賞罰用人之策，頒示群臣. 七年，帝從太上兩宮幸翠寒堂避暑. 夏四月，免明州官債十五萬緡. 五月，南蠻黎州五部入蜀，王師剿滅不利，州郡遭創. 六月王師再戰蠻人，死傷者眾. 黎州亂. 八月，五部復犯黎州，官軍重賄之，五部乃降. 冬十一月，江、浙、淮西、湖北遇旱，詔發糧給貸，富民出財振之，可補官. 歲除，野無餓殍.
淳熙十四年冬十月，太上皇帝體不豫，帝謁德壽宮侍疾. 太上尋崩，帝大怮，詔服喪三年，以皇太子領政. 淳熙十六年春正月，周必大、留正拜相. 二月，帝禪位於太子，車駕入居重華宮. 紹熙五年六月，帝崩於重華殿，年六十八. 群臣上廟號孝宗.
明儒王夫之以帝侍親純孝，懷興復之志，惟氣量之有不足焉. 符離之潰，幸而金人無乘機之心. 隆興之和，起宋金同喪之先因，可以爲鑒. 帝固非大有爲之君，然罷黜檜黨，追彼岳王，天時不利，振濟有方，隆興之議，能正宋名分，罷貢為幣. 縱公論不能顯之，亦不能非之爾. 帝處太上時，日夜嘗不離一漆杖，宮人睥睨怪之，或一日，帝遊園而忘杖，命二黃門歸宮以取，及二人攜杖，甚重，始覺其通身精鐵爾. 帝暮年仍有意河洛，故以此杖健體如此.
釵頭鳳
變體二
平平仄 平平仄 仄平中仄平平仄 仄平平 仄平平 仄中中中 中仄平平 平 平
（《惜分釵·重簾掛》）
名作
釵頭鳳 陸游
紅酥手，黃藤酒， 滿城春色宮墻柳. 東風惡，歡情薄， 一杯愁緒，幾年離索，錯，錯，錯. 萅如舊，人空瘦， 淚痕紅浥鮫綃透. 桃花落，閒池閣， 山盟雖在，錦書難托，莫，莫，莫.
據
分類:詞牌
丙子胡亂
丙子胡亂，或名曰丙子之役，女真之侵韓也.
天啟七年，後金伐朝鮮，約為兄弟之國. 鮮人恥之，咸以後金為仇讎. 及其兵歸，絕其互市. 崇禎八年，皇太極平察哈爾，得傳國玉璽. 蒙古諸王咸來賀. 皇太極遣英俄爾岱至朝鮮諭之. 仁祖怒，囚於議政府. 英俄爾岱奪馬遁歸，仁祖遣使追之，毀其盟約. 事聞盛京，單于大怒.
崇禎九年四月，皇太極自稱帝於盛京，更國號曰大清，年號崇德. 時朝鮮使羅德憲、李廓在盛京，詔以入賀，皆不拜. 清帝怒甚，以朝鮮敗盟，乃於十二月，親領大兵十二萬伐朝鮮. 先遣馬福塔、英俄爾岱以輕兵三百，襲其都漢陽.
仁祖聞清兵驟至，大懼. 十四日，夜開崇禮門，走之南漢山，宗社遷江華島. 皇太極大兵繼至，所戰皆克. 翌年正月初一，清兵破漢陽，乃圍南漢山；先遣多爾袞破江華島，遷其宗器. 時城中絕糧，皆無戰意；聞清兵破江華，王不得已，青衣出降. 群臣哭於西門. 丁丑，會皇太極於三田渡，三跪九叩，始為清屬. 建大清皇帝功德碑於其地，以誌其事. 韓人莫不恥之.
分類:天啟紀事 分類:崇德紀事
宋徽宗
宋徽宗，諱佶，神宗十一子.
元豐五年十月丁巳降誕，初封端王. 元符三年，哲宗崩，無嗣. 大寧郡王佖以眼疾不得立，議立端王佶. 左僕射章惇止之，謂：「端王輕佻，不可以君天下. 」力主立蔡王似. 向太后曰：「均是神宗子，何必然. 」乃立端王，出惇為雷州司戶.
帝妄耗百出，不可勝數. 時有蔡京、王黼、童貫、朱勔、李彥、梁師成等群小擅權，人呼曰六賊. 搜刮民財，窮奢極侈，庶民苦不堪言，宋江、方臘之輩揭竿而起.
政和五年，女真酋長完顏阿骨打稱大金皇帝，伐遼，破黃龍府. 帝聞之，欲與之盟. 宣和二年，遣使如金定約，謀擊遼國. 四年，帝聞金伐遼，遣童貫領兵十萬助之.
七年，金滅遼，復伐宋. 帝禪位欽宗，為太上皇.
靖康元年正月己巳，詣亳州太清宮，行恭謝禮，遂幸鎮江府. 四月己亥，還京師.
二年二月丁卯，金兵破汴京，帝與欽宗降，金人脅帝北行. 金主吳乞買許之，令赴阿骨打廟行牽羊禮. 封帝為昏德公，欽宗為重昏侯，居韓州. 康王構聞之，稱帝於應天府，是為高宗，更元建炎.
高宗屢遣使求和於金，欲歸徽、欽二帝，金人不許. 四年，金流帝於五國城.
紹興五年四月甲子，崩於五國城，年五十有四.
七年九月甲子，聞於臨安，高宗哭之慟，遙上尊諡曰聖文仁德顯孝皇帝，廟號徽宗.
十二年八月乙酉，梓宮還臨安. 十月丙寅，權欑永祐陵. 十二月丁卯，祔太廟第十一室.
十三年正月己亥，加上尊諡曰體神合道駿烈遜功聖文仁德憲慈顯孝皇帝.
梁永
梁永，明萬曆時之御馬監監丞也.
萬曆二十七年二月，上命往陜西徵收名馬貨物. 稅監故不典兵，永獨畜馬五百匹，招致亡命，用千戶樂綱出入邊塞. 富平知縣王正誌發其奸，並劾礦監趙欽. 詔逮正誌，瘐死詔獄中. 渭南知縣徐鬥牛，廉吏也. 永責賂，箠斃縣吏卒，鬥牛憤恨自縊死. 巡撫賈待問奏之，帝顧使永會勘. 永反劾西安同知宋賢，並劾待問有私，請皆勘. 帝從之，而宥待問. 永又請兼鎮守職銜. 又請率兵巡花馬池、慶陽諸鹽池，徵其課. 緣是帥諸亡命，具旌蓋鼓吹，巡行陜地. 盡發歷代陵寢，搜摸金玉，旁行劫掠. 所至，邑令皆逃. 杖死縣丞鄭思顏、指揮劉應聘、諸生李洪遠等. 縱樂綱等肆為淫掠，私宮良家子數十人. 稅額外增耗數倍，藍田等七關歲得十萬. 復用奸人胡奉言，索咸陽冰片五十斤、羊毛一萬斤、麝香二十斤. 知縣宋時際怒，勿予.
咸寧人道行遇盜，跡之，稅使役也，知縣滿朝薦捕得之. 永誣時際、朝薦劫稅銀，帝命逮時際，而以朝薦到官未久，鐫秩一級. 陜西巡撫顧其志盡發其奸，且言秦民萬眾，共圖殺永. 大學士沈鯉、朱賡請械永歸，以安眾心. 帝悉置不報，而釋時際勿逮，復朝薦官.
姬路市
姬路市處日本兵庫縣.
地理
東谷山在焉.
凡五水系. 庄內川水系：庄內川、矢田川、守山川、香流川、隅除川、天神川、新川、水場川、合瀨川、大山川、新地藏川、堀川、新堀川、八田川、長戶川、野添川. 天白川水系：天白川、扇川、大高川、瀨木川、手越川、藤川、植田川、繁盛川. 日光川水系：日光川、戶田川、福田川. 山崎川水系：山崎川. 境川水系：境川、逢妻川. 他：東小川、藤之木川、荒子川、中川運河、大江川、鄕下川、愛知用水.
西靠龍野市、揖保郡太子町、宍粟市，北接神崎郡神河町，東伴神崎郡福崎町、神崎郡市川町、加西市、加古川市、高砂市. 以瀨戶內海臨相生市、赤穗市、香川縣小豆郡小豆島町.
沿革
廿二年，立市. 明治四十五年，倂飾磨郡：國衙村之一部、市殿村之一部.
大正十四年，倂飾磨郡城北村.
昭和八年，倂飾磨郡水上村、神崎郡砥堀村. 十年，倂飾磨郡：城南村、高岡村. 十一年，倂飾磨郡：安室村、荒川村、手柄村. 廿一年，姬路市、飾磨市、飾磨郡：白濱町、廣畑町、揖保郡：網干町、大津村、勝原村、餘部村合、爲姬路市. 廿九年，倂飾磨郡：八木村、絲引村、曾左村、餘部村、揖保郡太市村. 卅二年，倂印南郡別所村、飾磨郡：四鄕村、御國野村、花田村. 卅三年，倂飾磨郡飾東村、神崎郡神南町、印南郡的形村. 卅四年，倂印南郡大鹽町. 四十二年，倂揖保郡林田町.
平成十八年，倂飾磨郡：家島町、夢前町、神崎郡香寺町、宍粟郡安富町. 而飾磨郡、宍粟郡廢.
它典
分類:近畿地方區劃
西營盤驛
西營盤驛，官出之名謂西營盤站，港鐵港島轍一候也. 處香港中西區西營盤. 主色紫. 二零一五年三月廿九日啟.
江歌案
江歌案，中國女子日本遇刺事.
初，江歌渡日求學，就日本政法大學，遇同鄉劉鑫，遂同居於東京中野區. 劉氏素有所卿卿，曰陳世峰，性暴戾，屢毆劉氏. 劉氏欲絕交，陳不許，數擾之，多得江歌相援喝退. 二零一六年十一月二日夜，陳世峰守其門，江歌適歸，刺之.
分類:平成紀事
上越市
上越市在日本新潟縣.
地理
北臨日本海. 東至柏崎市、十日町市，南伴長野縣下水內郡榮村、同縣飯山市、妙高市，西接絲魚川市.
沿革
昭和四十六年，高田市、直江津市合，爲上越市.
平成十七年，倂東頸城郡：安塚町、浦川原村、大島村、牧村、中頸城郡：柿崎町、大潟町、頸城村、吉川町、中鄕村、板倉町、清里村、三和村、西頸城郡名立町.
地理
山凡三：春日山、金谷山、米山.
凡二水系. 關川水系：關川、新堀川、保倉. 柿崎川水系：柿崎川.
它典
分類:中部地方區劃
遊記
遊記，旅人所書，紀其途，抒其情也. 所謂紀途，皆道中見聞、政治民群、風土人情、山川風景、名勝古跡云. 屬散文.
辨名
又謂紀行. 亦云紀行文、旅行記、道中記.
引據
分類:體裁
劉智
劉智，字子房，平原高唐人也. 歷中書黃門吏部郎，出為潁川太守，入為秘書監，領南陽王 師，加散騎常侍，遷侍中尚書太常. 以斗曆改憲，推四分法三百年而減一日，推甲子為上元，至泰 始十年歲在甲午，九萬七千四百一十一歲. 上元天正甲子朔夜半冬至，日月五星始于星紀斗二十 一，得元首之端，章歲十九，章閏七，紀日一百四萬九百五十三. 交會通六百一十萬九千一百七十 四，紀歲二千八百五十，紀月三萬五千二百五十，餘一萬八千七百三，名為正曆. 太康末卒，謚'''曰 成'''.
論曰：《開元占經》，載正術之數如此. 《晉志》稱智術以百五十為度法，三十七為斗分者. 以十九約紀歲二千八百五十，得百五十即度法. 以十九約紀日一百四萬九百五十三，得五萬四千七 百八十七. 以度法除之，得三百六十五，餘三十七即斗分也. 一百五十年，有五萬四千七百八十七 日，倍之即 三百年，有十萬九千五百七十四日. 于四分術，三百年當有十萬九千五百七十五日. 故 曰三百年而減一日也.
曹鄴
曹鄴，字鄴之，桂州陽朔人也. 工於詩，尤善五言. 比周於劉駕、聶夷中、于濆、邵謁、蘇拯，而鄴獨過之.
少勤奮，屢試不舉，寓長安十年，韋愨得其詩，薦於禮部侍郎裴休. 大中四年進士，旋任齊州推事. 咸通初，調京為太常博士，尋擢祠部郎中，為官敢直言，九年辭歸，寓桂林. 今陽朔城北天鵝山下有曹鄴讀書岩. 傳《曹祠部詩集》兩卷.
甘油
甘油，正名丙三醇，多元醇也，式書C3H8O3. 無色無嗅，性黏味甘，無毒. 脂者，又云甘油三酸酯，俱見其構. 多作甘味劑、保濕劑，又可製藥. 羥基有三，高極性，故愛水也.
歐盟
歐盟，歐羅巴洲諸國所締之盟，依一九九二年《馬城條約》而立. 當今成員凡廿七國，共作農工商業，共用通貨，曰歐圓.
甘油
[[Category:醇]]
歐盟
盟國
今者盟國凡廿七. 注：一九九〇年，歐盟領土因東西德合而張.
何文田驛
何文田驛，官出之名謂何文田站，港鐵觀塘轍、屯馬轍之轉乘候也. 處香港九龍九龍城區老龍坑，忠孝街、漆咸道北之下. 主色草綠、灰. 二零一六年十月廿三日啟.
歐盟
盟國
是廿七國外，又摩納哥、安道爾諸歐洲小國亦與之有案.
何文田驛
二零二一年六月廿七日，屯馬轍者設候於此，乃港鐵轉乘候之至大者也. 繁忙之時，黃埔月台不敷應用，故間有班次訖乎此也.
夫此候所在者，老龍坑也，非嘗謂乎何文田者也.
歐盟
盟國
歐盟國之海外領地，若格陵蘭之屬，非南美法屬圭亞那不屬.
賽普勒斯于二〇〇四年五月一日入盟，而其治不及北賽普勒斯土耳其共和國實也.
挪威于一九七二年并一九九四年公投與盟而再，否，不屬. 而有「歐洲經濟區協定」（EEA）令得盟享.
塞爾維亞、波士尼亞赫塞哥維納兩國，歐盟議會視之「將與盟國」.
大犬座VY
大犬座VY，大犬座特超巨星也. 去坤輿四千九百光年. 其重卅倍於日，半徑千四百二十倍之. 屬半規則變星. 假置此星於太陽系，其際出鎮星之外矣. 或非之，謂此星雖大，不過出惑軌之外爾.
歐盟
盟國
英國於二〇一六年公投自立於盟，並於二〇二〇年一月三十一日離之.
大犬座VY
略史
VY，M星之屬也. 明甚. 處赫羅圖之右上. 本或為O主序星.
引
分類:恒星
岡比亞
岡比亞，西非一國也，方圓一萬零六百九百平方公里，民有兩百餘萬，都班珠爾. 多信回教.
反切
縮圖|大徐本《說文》草部. 小字者反切，引《唐韻》爲據 反切，古注音法也，行於中國，見於字書. 反切者，二字注一字，二音相合而得音. 初字名上字，取其聲，尾字名下字，取其韻調. 未有拼音時，反切風行，古人相因.
釋名
反切之名，唐前稱反，又稱翻，代宗恐叛，乃改反曰切 ，後人因之，故名反切. 尋獲諸書，列下諸解：
史
漢字繁難，表音不易，初識未見之字，尤難知音. 未有注音符號、漢語拼音時，示音必假他字. 東漢以降，讀音之學漸顯.
《爾雅》《說文》，舉音同之字. 「甲，音乙」者，直音法也，「甲，讀若乙」者，讀若法也. 直音者同音，讀若者近音. 讀音唯一，無可直音，或所舉皆繁，而轉用讀若，然近音不確.
前法有缺，立新法而用. 先者譬況法，如《淮南子》「旄，讀如網繆之繆，急氣言乃得之」，此法難用，未幾而廢. 次者反切法，雖不如直音簡易，然示音精準，使常字可得，後人從之.
何創反切，迄今未明. 一說佛教東傳，東土初識天竺韻學、梵字 ，始釋漢韻. 魏人孫炎創《爾雅音義》，始爲反語 ，以降漸繁，此事大行. 服虔、應劭注《漢書》亦爲反語. 南北朝韻學昌明，但遺著少耳. 今存反語以《玉篇》最古，次者《經典釋文》. 唐前有《切韻》，後有《康熙字典》、《辭源》、《中文大辭典》，皆使反語.
反切之法，古今一貫，時代不同，字法略異. 慧琳《一切經音義》中，上字表聲，亦表韻腹尾. 清《音韻闡微》中，上字無韻尾，下字無聲母，兩字急讀，便可得音，此法亦爲《辭源》初版所襲.
二音相合，反切之外，尚有合音，追尋可溯之春秋：不可合爲叵，何不合爲盍，如是合爲爾，而已合爲耳，之於合爲諸，者焉合爲旃.
今人以拼音示音，反切式微，直音猶用.
法
欲閱韻書、字書、音義，必通反切，反切之法，兩字相合而得音，故一字之切可有若干. 頭字名上字，取其聲母，尾字名下字，取其韻調. 今調分陰陽，陰陽判於上字，平仄斷乎下字. 兩字所切之字，名歸字、被切字. 切字之後，或言反，或言切，又言翻.
被切之聲，尋乎上字之聲，謂之雙聲，若德紅切東，東德雙聲；被切之韻，見乎下字之韻，謂之疊韻，若昌緣切川，川緣疊韻；被切之調，陰陽共乎上字，平仄同於下字，若側絞切抓，抓側共陰，抓絞同仄.
缺憾
下字脣音者，開合不明也. 若《切韻》陌韻有格、古陌反，虢、古伯反，格虢下字不同. 取查下字，陌、莫白反，伯、博白反，陌伯下字同. 格字真音krak（開口），虢字真音kruak（合口），白、陌、伯字，皆不分開合.
古今音變
以東、德紅切爲例，普通話三字各音dōng、dé、hóng，東紅聲調不一. 東聲端母，清，紅聲匣母，濁，東紅皆平，以聲分清濁，調分陰陽. 又以豆、田侯切爲例，普通話三字各音dòu、tián、hòu，豆田聲母不一. 豆田皆定母，全濁清化，豆調去，轉端，田調平，轉透.
他
切語以古音爲據，音韻小學，以切語爲要，今人擬音，繫聯切語，知中古音系，再而探上古幽微.
切語於民亦有用. 廣東梅州有下市話，下市話者，以客家反語切之，得成密語，而成語文遊戲，今人欲爲之申作世界文化遺產.
反切之法，方言注音有用. 中國方言駁雜，諸地異聲，雖普通話爲通語，地方亦需方音記錄. 纂方言字典時，一法作方言拼音，一法取反切，二法並行，相映成德.
鹵素
鹵素，第七主族諸元素統稱也，皆非金屬. 意曰「可成鹽素」，故一譯造鹽質. 氟、氯、溴、碘、砹五者，俱屬之. 常以化合態存於天地.
反切
他
反切之法，可並注諸語. 漢字本源中土，廣佈諸地，遂成亞東同文，鮮、倭、越共文. 千年不絕，文脈往繼，以漢字爲尊，授學、科舉、官牘、文藝，皆用. 音有時轉，地有偏移，諸地異聲，中土漢語即諸種並存，若粵、閩、吳、京. 他邦聲繁，鮮人有漢朝，日人有漢和，南人有漢越. 然雖異聲，猶共源同祖，以古法切音，即得今音諸種.
鹵素
氟、氯皆為氣也. 氟，色微黃，性甚烈，無可儲存，惟鎳鉻有茲護層，可貯氟也. 氯，色黃綠，蝕性強，有毒，常化合鈉為食鹽，存於海中.
反切
下字
韻母有甲乙二類. 下列韻母，調分四聲，各聲有兩欄，左欄《廣韻》表字，右欄反切下字，下字亦具表字.
鹵素
溴，色棕紅，液相，性亦烈，強於腐蝕. 溶於水則成溴水，色橙紅.
反切
圓缺
反切拆音分節成一法，較之讀若、直音，更進一籌，知上下字而知繁難字讀. 較之注音符號、拼音，反切遺憾於用字多繁，上字四百，下字一千，切語五千，上下各切，深爲不便. 一於悉切，八博撥切，繁語切簡字，本末顛倒.
外邦
反切之法，不獨中土，日、韓、越亦行. 日本反切以音注，以切法編排，得五十音圖. 江戶時，以反切釋和語，此法大行. 貝原益軒著《日本釋名》，雪字和訓ゆき，釋之やすくきゆる，やす相切，得ゆ.
鹵素
碘，色紫，固相. 微溶於水，成碘水，色黃. 易溶於乙醇、苯、四氯甲烷，色紫.
反切
外邦
諺文習字，取初聲十四、中聲十，合百四十字，呼之「反切本文」，又謂「反切表」.
鹵素
砹者，衰變甚速，存不足日，難以究.
新造元素「石畾」者，或亦鹵素，待考.
反切
外邦
越南亦習反切，得漢越音，稱之漢越反切.
束皙
束皙，字廣微，陽平元城人也. 張華召為掾. 又為司空下邳王晃所辟，華為司空. 復以為賊曹 屬，轉佐著作郎，遷轉博士著作如故. 後遷尚書郎，辭疾罷歸，年四十卒. 皙嘗論天體，以為傍方 與上方等. 傍視則天體存于側，故日出時視日大也. 日無大小，而所存者有伸厭，厭而形小，伸而 體大，蓋其理也. 又日始出時色白者，雖大不甚. 始出時色赤者，其大則甚. 此終以人目之惑無遠近 也. 且夫置器廣庭，則函牛之鼎如釜，堂崇十仞，則八尺之人猶短. 物有陵之，非形異也. 夫物有 惑心，形有亂目，誠非斷疑定理之主. 故仰遊雲以觀，日月常動而雲不移，乘船以涉水，水去而船 不徙矣.
鹵素
凡鹵素者，常化合於金屬，而成鹽，存於大海. 鹽者，離子化合物也.
黃埔驛 (香港)
黃埔驛，官出之名謂黃埔站，港鐵觀塘轍終候也. 處香港九龍九龍城區紅磡德安街地底，有鄰宅曰黃埔新邨、黃埔花園，故名. 主色湖水藍. 二零一六年十月廿三日啟.
鹵素
若化合於氫，則為鹵化氫，溶於水則為氫鹵酸也.
黃埔驛 (香港)
繁忙之時，月台不敷應用，故部份班次，以何文田為終.
獅子山共和國
獅子山共和國，或曰塞拉利昂，國也，在西非. 北接幾內亞，南鄰利比里亞，東濱大西洋. 都弗里敦. 地方園七萬一千七百四十平方公里. 民有六百四十五萬餘人. 下轄三省一區.
北燕
北燕，文成帝馮跋所立，列於十六國. 正始元年，跋滅後燕，立高雲為天王，都龍城，仍襲燕國號. 越二年，高雲為幸臣離班、桃仁所殺. 眾推跋為主，跋遂稱天王於昌黎，改元太平. 太興六年，為北魏所滅.
北燕世系
亡於北魏
參
分類:北燕志
湖南省
湖南省，在華中之南，簡曰湘，省會長沙. 處長江中游，洞庭之南，因以為名. 北接湖北，東鄰江西，南臨廣東，西南毗廣西，西及貴州，西北挾重慶.
周時，屬楚地. 唐廣德二年，置湖南觀察使，始見湖南之名. 因湘江廣植木芙蓉，繁花似錦，光輝燦爛，遂又稱芙蓉國. 民言湘語. 湖南屬漢地，然族裔繁多，有土家、苗、侗、瑤.
政區
轄地級市十三，自治州一，茲列之.
外典
分類:中華人民共和國諸省
分子
分子，一譯微塵，原子之所合也，原子、分子、離子三者概謂曰：「端」，其極微不能目見，義大利化學家阿伏伽德羅名之. 質性之微極，各施其能，各彰其性，可變乎化學反應也.
異質相合，為化合物，水、二氧化碳是也. 同元合，則為單質，氫|氫氣、氧|氧氣、硫磺是也. 又有獨立者，若氦、氖之屬. 然鹽類之輩，非分子也，蓋其陰陽偏阿一極，為離子也.
栃木市
栃木市處日本栃木縣.
沿革
昭和十二年，下都賀郡栃木町爲栃木市. 廿九年，倂下都賀郡：大宮村、皆川村、吹上村、寺尾村. 卅二年，倂下都賀郡國府村.
平成廿二年，栃木市、下都賀郡：大平町、都賀町、藤岡町合，而爲栃木市. 卅三年，倂上都賀郡西方町. 而上都賀郡廢. 卅六年，倂下都賀郡岩舟町.
地理
東臨下野市、小山市，南至下都賀郡野木町、茨城縣古河市、埼玉縣加須市、群馬縣邑樂郡板倉町，西伴佐野市，北接鹿沼市、下都賀郡壬生町.
它典
分類:關東地方區劃‎
海洋公園驛
海洋公園驛，官出之名謂海洋公園站，港鐵南港島轍一候也. 處香港南區黃竹坑海洋公園道，近乎香港海洋公園正門. 主色海洋藍. 二零一六年十二月廿八日啟.
薇爾莉特·伊芙加登
《薇爾莉特·伊芙加登》，日本輕小說，曉佳奈著. 高瀨亞貴子配圖. 後京都社按其本事，別作動畫，以平成三十年映. 本事，云伊芙加登氏，克代識人言，務能於郵局，先是奔走戰場，同袍云愛，伊氏不喩，於是孜孜原理.
人物
《薇爾莉特》云有可以代識人言者，欲有所記，語之足矣，是謂自動手記人形.
薇爾莉特·伊芙加登，自動手記人形也. 意譯其名，則云菫永恆花園. 形容妍麗，殊善鬥擊. 嘗側身行伍. 石川由依錄聲.
李暠
李暠，字玄盛，小字長生，晉隴西狄道人也，漢前將軍廣之後. 曾祖柔，晉相國從事中郎、北地太守. 祖太，張祚武衞將軍. 父昶，早卒，暠，遺腹子也. 皇始中，呂光建康太守段業自稱涼州牧，以敦煌太守孟敏為沙州刺史，暠為效穀令. 敏死，敦煌護軍郭謙等推暠為寧朔將軍、敦煌太守. 業私稱涼王，暠詐臣於業，業以暠為鎮西將軍. 天興中，暠私署大都督、大將軍、護羌校尉、秦涼二州牧、涼公，年號庚子，居敦煌，遣使朝貢. 天賜中，改年建初，遷於酒泉，歲修職貢. 暠死，子歆統任.
薇爾莉特·伊芙加登
人物
克勞迪亞·霍金斯，元來丁謝福利特國軍官，戰後于克霍郵便社任社長. 基爾伯特·布甘比利亞氏舊友，受託而養護薇爾莉特. 為人好飾而擅賭.
術語
自動手記人形：昔有女小說家名曰茉莉，篤才博記，後盲，形漸憔悴. 其夫博士喚奧蘭多氏者，精機巧，愛妻心切而作代筆機械，謂之自動手記人形也. 后亦以此稱代筆業者.
他記
初，曉佳奈作《薇爾莉特》. 值京都社募稿以衡鑒，而《薇爾莉特》受大賞，時廿五年. 例，凡受賞者，皆輯爲簡編，付發明文庫. 於是高瀨亞貴子畫圖以相配. 廿七年十二月廿五日，上卷刊行. 明年十二月廿六日，下卷刊行. 按廿八年夏五月廿七，京都社以改編動畫事公告. 又製影像，用是宣傳. 後寒暑再歷，以三十年一月十日映.
分類:平成動畫 分類:平成輕小說 分類:令和動畫 分類:令和影戲
司馬穎
成都王司馬穎，字章度. 晉武帝第十六子也. 太康末，受封王. 出鎮鄴，轉鎮北大將軍. 趙庶人倫逆，齊王冏興兵討之. 穎應冏. 自鄴次朝歌，渡河，長驅徂洛. 王輿殺孫秀，穎入京，誅趙庶人，迎齊王. 事畢，還鄴. 尋進位大將軍、都督中外諸軍事、假節、加黃鉞、錄尚書事，入朝不趨，劍履上殿. 穎瘞戰亡者八千，立都祭堂祀之. 齊王敗，長沙王乂營洛下，穎與河間王忌之. 彼時二王擁兵盻洛，信可勝乂，而憯無所克. 復信讒言，夷陸機三族. 比東海王越害長沙王. 穎懸揆政於鄴. 永興元年，東海王奉帝征穎，穎南敗諸蕩陰，奉天子幸鄴. 王浚、司馬騰反於幽州. 穎與之戰，北. 西奔河間王於長安. 王廢之. 復起爲鎮東大將軍，與兵千人還鄴. 會東海王越西征，穎走新野. 越使鎮南將軍劉弘、南中郎將劉陶收之. 穎棄妻母就公師籓，見擒於頓丘. 范陽王虓幽之. 虓薨，爲其長史劉輿所害，薨. 年二十八.
虞喜
虞喜，字仲寧，會稽餘姚人也. 成帝咸康中，因宣夜之說，作《安天論》，以難渾蓋，以為 天高窮于無窮，地深測于不測. 天確乎在上，有常安之形. 地魄焉在下，有居之體，常相覆冒. 方 則俱方，圓則俱圓，無方圓不同之義也. 其光曜布列，各自運行，猶江海之有潮汐，萬品之有行藏 也. 古曆日有常度，天周為歲終，故久而益差. 喜覺之，使天為天，歲為歲，乃立差以追其變，使 五十年退一度. 年七十六卒.
論曰：古無歲差之說，有之自喜始. 其說以冬至度歲歲西移，與日月兩交逆行相似. 明末西人 易為恒星東行，而冬至不動. 立法雖殊，而以為歲之有差則一也.
薩哈廉
薩哈廉，愛新覺羅氏，又作薩哈連、薩哈璘. 清太祖之孫，禮親王代善之第三子. 以累從戰功，天命十一年封貝勒. 八月，太祖崩. 薩哈廉與父兄相商，議之由皇太極嗣汗位. 皇太極者，即太宗.
早年
明萬曆三十二年，薩哈廉生於遼東，乃和碩禮親王代善之三子，太祖時因功封貝勒，參與議政.
後金天命十年，蒙古察哈爾部之林丹汗攻科爾沁部，薩哈廉率精騎五千往救，並解其圍.
十一年，薩哈廉從父征討喀爾喀巴林部，又伐扎魯特部，兩戰皆勝，有功，封貝勒.
天聰間
天聰元年，太宗攻錦州、寧遠時，薩哈廉以創戰之，擊明塔山糧運時，薩哈廉敗明兵二萬人. 攻寧遠，遇明總兵滿桂，薩哈廉力戰被傷.
三年，太宗親征明，代善與莽古爾泰意欲回軍，薩哈廉與諸貝勒皆從太宗進軍；遇金陵時，又是薩哈廉奉祭金太祖、世宗二陵.
四年，後金克永平，薩哈廉屯永平時，承太宗恩養漢人之旨，敘歸降道員白養粹、已革漢官孟喬芳、楊文魁等共理永平地方事，並將詐言後金意欲屠城之李春旺棄於市，保得永平一方安定不言，亦速使遷安、灤州、建昌、台頭營、鞍山堡等皆投後金，見其英才之理.
五年十一月，太宗親征察哈爾蒙古林丹汗. 察哈爾蒙古素與後金為敵. 薩哈廉與太宗之長子豪格為前鋒. 太宗令諸貝勒指點時事，薩哈廉曰：「圖治在人. 人主灼知邪正，則臣下爭尚名節，惟皇上慎簡庶僚，任以政事. 遇大征伐，上親在行間，諸臣皆秉方略. 若遣軍，宜選賢能者為帥，給符節，畀事權，仍限某官以下乾軍令，許軍法從事. 」太宗初置六部，薩哈廉掌禮部也.
七年六月，上問群臣：「明、朝鮮、察哈爾三處，先攻何處？」薩哈廉曰：「當寬朝鮮，拒察哈爾，而專徵明. 察哈爾雖不加兵，如蟲食穴中，勢且自盡. 至於明，我少緩，則彼守益固. 臣意視今歲秋成圖進取，乘彼禾稼方熟，因糧於敵，為再進計. 量留兵防察哈爾. 先以騎兵往來襲擊蹂躪，再簡精兵自一片石入山海關，則寧、錦為無用；或仍自寧、錦入，斷北京四路，度地形，據糧足之地. 乘機伺便，二三年中，大勳集矣. 」尋克山海關.
八年，薩哈廉偕睿親王多爾袞迎尚可喜來降，招廣鹿、長山戶三千八百有奇. 又從討明，薩哈廉自喀喇鄂博克得勝堡. 攻代州，夜襲崞縣，拔之. 王東、板鎮二堡軍民棄堡遁而去. 又擊敗代州之明兵. 至大同，會太宗，報所俘之數也.
英年病卒
清崇德元年正月，薩哈廉寢疾，太宗既屢自臨視，且遣人存問. 如遣大學士希福慰薩哈廉曰：「群子弟中，整理治道，啟我所不及，助我所不能，惟爾之賴. 爾其靜心調攝，以副朕望！」薩哈廉深感泣，回奏：「蒙皇上溫旨眷顧，竊冀仰荷恩育，或可得生. 即不幸先填溝壑，亦復何憾. 但當大勳垂集，不能盡力國家，乃輾轉床蓐，為可恨耳！」太宗聞奏，又傷，惻然歎曰：「國家豈有專事甲兵以為治理者？倘疆土日闢，克成大業，而明哲先萎，孰能助朕為理乎？」五月十一日，上不顧諸王所諫，再臨視薩哈廉. 薩哈廉久病羸困，太宗見之，難忍涕泣，而薩哈廉亦悲不自勝，須臾薩哈廉薨，年三十三. 太宗甚傷，輟朝三日示悼也.
五月二十三日，上率諸王、文武大臣等，親往祭之，太宗既親奠酒，且複悲泣，遣官讀冊之後，太宗复哭三奠. 追封為潁親王. 潁王墓初在興京東南五里，後遷太子河南，平頂山卜. 今墓已不存，只餘其碑.
證明論
數學需證明也，證明需有理也. 因果關係，方方面面，皆步步細緻入微，毫無瑕疵矣.
薩哈廉
妻妾
濟海爾：烏喇納喇氏，布占泰貝勒之女，崇德八年八月十八日，坐罪與子阿達里同死
證明論
題例
原命題：三角中若兩腰等，則底線兩端之兩角等，而兩腰引出之其底之外兩角亦等.
薩哈廉
引據
《清史稿·列傳三》
證明論
題例
解曰：三角甲乙丙其甲丙與甲乙兩腰等. 題言甲丙乙與甲乙丙兩角等又自甲丙線任引之戊甲乙線任引至丁. 其乙丙戊與丙乙丁兩外角亦等.
論曰：試如甲戊線稍長即從甲戊截取一段與甲丁等為甲己，次自丙至丁乙至己各作直線. 即甲己、乙甲、丁丙兩三角形必全等. 何者？此兩三角形之甲角同甲己與甲丁兩腰又等，且甲乙與甲丙兩腰又等. 則其底邊丙丁與乙己必等而底線兩端相當之各兩角亦等矣. 又，三角乙丙己與三角丙乙丁兩三角亦全等. 何者？此兩形之角丙丁乙與角乙己丙既等. （本論已證）
而甲己甲丁兩腰各減相等之，甲丙、甲乙線即所存丙己乙丁兩腰又等（公論三：有多角之度等，若所減之角度等，則所存之度亦等）
丙丁與乙己兩底又等（本論已證）. 又，乙丙同腰即乙丙丁與丙乙己兩角亦相等也，
則丙之外、∠乙丙己與乙之外∠丙乙丁必等矣.
次觀角甲乙己與角甲丙丁兩角既等角甲乙己角丙乙己、 角甲丙丁角乙丙丁，則所存角甲丙乙等角甲乙丙（公論3：等量遞減）. 故其底之外兩角等（等邊三角其三角俱等）.
引據
歐幾里得《幾何原本》徐光啟譯
黃竹坑驛
黃竹坑驛，官出之名謂黃竹坑站，港鐵南港島轍一候也. 處香港南區黃竹坑，香葉道、南朗山道交界以東. 主色黃、橄欖綠. 二零一六年十二月廿八日啟.
擬建南港島轍西段者，將設候於此.
眞岡市
眞岡市處日本栃木縣.
沿革
昭和廿九年，芳賀郡眞岡町爲眞岡市.
平成廿一年，倂芳賀郡二宮町.
地理
東臨芳賀郡益子町，南至茨城縣櫻川市、同縣筑西市，西伴小山市、下野市、河內郡上三川町，北接宇都宮市、芳賀郡芳賀町、同郡市貝町.
它典
分類:關東地方區劃‎
王朔之
王朔之，琅邪人也. 穆帝時為著作郎. 以劉智正曆上元歲在甲子善之. 永和八年，造通曆，以 甲子為上元，積九萬七千年四千八百八十三為紀法，千三百五為斗分. 因其上元為開闢之始，何承 天以為卓于立意者也.
論曰：朔之所用紀法、斗分，與黃初術同. 蓋采韓翊、劉智兩家以為術也.
徐恕
徐恕，字心如，白鶴蔣浦人. 一歲喪母，由父徐葵養之. 五歲識字，年十六中秀才，清乾隆十六年進士. 授寧海、平陽知縣，太常寺博士，宗人府主事，玉牒館纂修，吏部稽勳司員外郎，湖州、杭州知府，浙江糧道、鹽道按察使，山東、浙江布政使等職.
在浙江糧道任時，肖山縣為水所溺，嘗親察勘，發給賑糧，使貧民得以存活. 在浙江按察使任內，錢塘有蝗，又至海濱，教民以掘溝捕掩而滅蝗，以獲多寡給以錢米，經兩晝夜捕掩，蝗蟲盡滅，百姓歡呼. 乾隆四十四年二月十七日，山東布政使署走水，徐恕冒火入署取印，被灼爛而死. 青浦鎮南萬壽塔，由其於乾隆三十九年獨所修.
幾內亞
幾內亞，西非一國也，都科納克里. 北接幾內亞比紹、塞內加爾、馬里，東靠象牙海岸，南鄰獅子山、利比里亞，西瀕大西洋. 地方圓二十四萬五千八百五十七平方公里，民有一千二百六十餘萬、多奉回教.
阿斯圖里亞斯
阿斯圖裡亞斯者，西班牙之自治區也. 其史逾三千五百載. 其首府乃奧維耶多也.
元光 (西漢)
元光，漢武帝之年號也. 始於前一三四年，止於前一二九年，凡六年.
史
建元六年八月，有星孛於東方，長竟天. 明年改元，號元光.
引據
分類:漢年號
巴斯克語維基大典
縮圖|巴斯克語維基大典之標 巴斯克語維基大典者，維基大典之巴斯克語版也，屬維基媒體基金會. 初立於二〇〇一年，至二〇一六年，得文二十六萬餘.
東平話
東平話者，東平俗民之語也. 屬中原官話兗菏片.
聲調
古之四聲，今尚存三，唯平分陰陽，與國語同. 入聲三哌，古之入聲，今多為平. 居輕聲前，調亦易也.
海怡半島驛
海怡半島驛，官出之名謂海怡半島站，港鐵南港島轍終候也. 處香港南區鴨脷洲，怡南路近利南道之下. 主青檸色. 二零一六年十二月廿八日啟.
李恂
李恂，晉隴西狄道人也. 父暠，私署大都督、大將軍、護羌校尉、秦涼二州牧、涼公；兄歆，自稱大都督、大將軍、護羌校尉、涼州牧、涼公，後亡於沮渠蒙遜. 恂復自立于敦煌，稱冠軍將軍、涼州刺史. 蒙遜攻恂于敦煌，三面起堤，以水灌城. 恂請降，不許. 城陷，恂自殺，蒙遜克敦煌. 恂兄翻子寶後入魏.
李歆
李歆，字士業，晉隴西狄道人也，自稱大都督、大將軍、護羌校尉、涼州牧、涼公，號年嘉興元年. 父暠，私署大都督、大將軍、護羌校尉、秦涼二州牧、涼公. 歆大破沮渠蒙遜於鮮支澗，獲七千餘級. 遣使朝貢.
聞蒙遜南伐乞伏，乃起兵攻張掖. 其母尹氏謂歆曰：「汝新造之國，地狹民希，蒙遜驍武，汝非其敵. 吾觀其數年以來，經謀規略，有兼并之志，且天時人事，似欲歸之. 度德量力，春秋之義. 先王遺令『深慎兵戰，保境寧民，俟時而動』，言猶在耳，奈何忘之. 汝必行也，非唯師敗，國亦亡矣. 」歆不從，遂率步騎三萬東伐，次于都瀆澗. 蒙遜自浩舋拒歆，戰于懷城，為蒙遜所敗. 左右勸歆還酒泉，歆曰：「吾違太后明敕，遠取敗辱，不殺此胡，復何面目見吾母也！」勒眾復戰，敗于蓼泉，為蒙遜所殺，蒙遜遂克酒泉.
歆之未敗，有一大蛇從南門而入，至歆恭德殿前，有雙雉飛出；宮內通街大樹上有烏鵲爭巢，鵲為烏所殺. 敦煌父老令狐熾夢一白頭公帢衣，而謂曰：「南風動，吹長木. 胡桐椎，不中轂. 」言訖，忽然不見. 歆小字桐椎，至是而亡.
臨江仙
臨江仙，中調詞牌，雙調，六十字，句式字數可變. 本唐教坊曲，五代定格律調式，多傷春、別離苦恨、緬懷舊事之作.
利東驛
利東驛，官出之名謂利東站，港鐵南港島轍之候也. 處香港南區鴨脷洲玉桂山，聖伯多祿天主教小學至利東邨東茂樓之下. 主色橙、白. 二零一六年十二月廿八日啟. 為港鐵極南之候.
臨江仙
琴高
《臨江仙》本唐教坊曲，詠頌琴高，五代時定詞牌，以《敦煌曲子詞》句「岸闊臨江底見沙」取名.
利東驛
利東邨，所處海拔七十米，蓋港鐵地底驛候者，為海拔至高者也.
臨江仙
琴高
漢籍《列仙傳》云，戰國時有精通音律善琴者，世人忘其名，謂之琴高，曰其爲修道之人，長生不老，遊於冀州、涿郡凡兩百年. 某日心血來潮，欲潛涿江捕龍，而與弟子相約，相見之日，於江濱設案焚香以迎歸. 來時，乘巨鯉抵岸，彌留數月，復乘鯉歸去，不復現世.
李商隱詩「水仙欲上鯉魚去，一夜芙蓉紅淚多」，是化以琴高典故.
水仙
曲調與水仙攸關，故詞牌初時多詠水仙，如洛神、湘妃. 湘妃者，堯帝女娥皇、女英，二人嫁舜，後舜南巡，染沉痾而亡，二人赴九嶷哭喪，淚痕留竹，成斑竹，又謂湘妃竹、淚痕竹.
晏幾道以《臨江仙》詠美人，以小蘋作水仙，抒懷想念，自此《臨江仙》多緬懷舊事之作. 明楊慎作懷古詞，其詞雄渾，超然於世，撰於《三國演義》扉頁，而廣爲人知.
平仄
上下闋各五句，各三平韻，一韻到底.
孫叔敖
莊王以為幣輕，更以小為大，百姓不便，皆去其業. 市令言之相曰：「市亂，民莫安其處，次行不定. 」相曰：「如此幾何頃乎？」市令曰：「三月頃. 」相曰：「罷，吾今令之複矣. 」後五日，朝，相言之王曰：「前日更幣，以為輕. 今市令來言曰『市亂，民莫安其處，次行之不定』. 臣請遂令複如故. 」王許之，下令三日而市複如故.
楚民俗好庳車，王以為庳車不便馬，欲下令使高之. 相曰：「令數下，民不知所從，不可. 王必欲高車，臣請教閭裏使高其椛困. 乘車者皆君子，君子不能數下車. 」王許之. 居半歲，民悉自高其車.
此不教而民從其化，近者視而效之，遠者四面望而法之. 故三得相而不喜，知其材自得之也；三去相而不悔，知非己之罪也.
據
分類:周列傳
宋光宗
宋光宗循道憲仁明功茂德溫文順武聖哲慈孝皇帝諱惇，孝宗第三子也. 出成穆皇后郭氏. 隆興元年，封恭王. 莊文太子愭薨，乾道七年二月，孝宗立王為太子. 宗室諸王外鎮. 四月，授臨安判事，尋遷臨安尹. 在任有治績，孝宗嘉之. 淳熙十四年冬十月，高宗皇帝崩，孝宗降詔服喪，以太子領政. 太子數辭不受，卒聽聖旨. 淳熙十六年春正月，孝宗內禪位於帝. 夏五月，詔百官丞相以下，月朝太上皇帝於重華宮. 是月，出幣二十三萬緡振臨安貧民. 秋八月，以恭州為重慶府，恭，帝之舊藩，故升之. 即今重慶市也. 是月，金人遣使來賀即位. 冬十一月，改元紹熙. 以黃裳為皇子擴師.
紹熙元年春正月，帝率百官謁重華宮. 二月，劉光祖以理學非二程先生一家之說，當以聞天下，定理學是非. 帝從之. 三月，封宗室趙伯圭秀王. 秋七月，留正拜左丞相
紹熙二年春二月，頒新曆曰《會元曆》. 是月，福建盜生，降安撫使趙汝愚秩一等. 帝以災異頻作，詔臺省具得失以聞. 三月，以邊防事付宰相、樞密院. 是月，漳州知府朱熹定福建漳、泉、汀三州疆界. 夏五月，詔大臣時常入對，以廣言路. 冬十月，加筑福州城. 是月，詔州郡貧民病弱者，勿加徵斂. 十一月，皇后李氏殺皇貴妃，帝悚懼不敢言. 李氏，家出軍門，性特悍，帝恒畏之. 是月，祭天地而風雨惡，禮不成. 帝意悻悻. 行會子百萬於兩淮. 流內侍省楊皓、黃邁.
紹熙三年春二月，嚴禁銀錢通行過淮水. 三月，留正請辭官，未之許. 是月，蠻人寇宜州，官軍討平之. 夏四月，帝謁太上皇帝於重華宮. 五月，詔漢陽、荊門、復州行鐵錢. 是月，常州遭水患. 六月，陳騤拜相. 詔禁民俗奢侈浮華者. 時朝廷欲行交鈔，私鑄銀錢者論罪，是月，詔增捕獲私鑄賞額. 秋七月，文思院監常良孫坐瀆職徙邊，故相周必大以錯舉良孫，降爵處置. 是月，修揚州城. 九月，勸農於兩淮. 冬十一月，帝、后納宰執諫，朝謁太上皇帝於重華宮.
紹熙四年春二月，江陵飢，出米振之. 是月，宗室趙汝愚并葛邲等拜相. 監察御史汪義端劾以宗室入相非制，帝不答. 尋罷義端. 五月，帝欲召浙東總管姜特立入朝，丞相留正以為不可，六月，正自出臨安府. 朝臣數人遂上書，請悔姜特立之召. 帝不答. 秋七月，以趙汝愚、余端禮知樞密院事. 八月，江淮旱，詔振為旱所傷者. 九月，太上皇帝聖誕，百官請帝朝重華宮，未果. 誕日至，丞相率百官慶賀，帝不往. 朝議紛紛，諫官、太學生等二百一十八人上書以聞，皆不答. 是月，丞相以下百官，萬事皆關白太上，帝不能理政. 月末，帝方欲謁重華宮，復以疾不行. 冬十一月，帝謁太上皇帝於重華宮，群情大悅. 是月，留正歸朝. 十二月，帝再朝重華宮.
紹熙五年春，正月，罷丞相葛邲. 三月，以利州東、西路為利州路. 皇太后生誕，帝不朝. 太上皇帝體不豫. 夏四月，百官請帝朝重華宮，至其日，復以疾不果. 侍從等苦諫，去官席藁者百人有餘. 諫官請罷內侍進讒離間者. 六月，太上皇帝大漸，百官苦諫，帝仍不朝，上皇抑鬱而崩. 是月，帝當朝重華宮以行喪禮，不果，以皇太后代行之. 秋七月，丞相留正等上書請帝內禪，帝許之. 正等本意乃勸進爾，不意帝頹廢若此. 是月，憲聖太皇太后以帝病弱不能盡人禮，敕皇子擴即位於重華宮，是為寧宗. 太上皇帝移駕泰安宮. 慶元六年秋八月，太上皇帝崩於壽康宮，壽五十四.
皇女
上三郡主并早夭無名，紹熙元年追封.
引據
《宋史光宗本紀》
四五風潮
四五風潮，通稱四五運動、四五天安門事件，時維一九七六年四月五日，大陸國務總理周恩來薨，齊民自發悼念. 然有云陽悼恩來，陰謀叛亂 ，言「始皇既崩，吾求真馬列」，實戴鄧小平為政.
其日晚六時，吳德演講畢，民群始散，後工人民兵入場遏之.
七日，中共中央決議，罷鄧小平諸業，以觀後效.
明年，得平反.
周烈王
周安王立二十六年，崩，子烈王喜立. 十年，烈王崩.
硅
硅、又稱矽，化學元素也，符號為Si，原子序十四，屬半金屬，用諸半導體.
與碳同族，色黑而藍，性脆而穩，廣佈大地，地球之上，硅者十有二三，僅次於氧.
字考
英文源出拉丁文燧石.
民初，以其居於土石，倣「」而用「硅」字，讀若「戲」，蓋舊字新義也. 然注音未遍，世所罕知，或讀若「」. 遂又造「矽」字以正其音.
共和國，有司議「矽」與「硒」「錫」音同，難辨甚，主復本字「硅」，定音「圭」，遂與臺灣異名.
今臺灣從「矽」，音「戲」；中原從「硅」，音「圭」，或有習舊字「矽」者，讀為「夕」；香港則二字雜用，「矽」粵音「夕」；而日文謂之「硅素」，字亦作「珪」.
同位素
其同位素有十二，自硅廿五迄矽卅六，性穩者有三，曰硅廿八、硅廿九、硅三十，餘者皆具放射性.
自行車
自行車，又稱單車、腳踏車，御者俗稱單車手. 蓋輪置前後，足啟機關，齒輪並鏈，人力運行者也.
長岡市
長岡市在日本新潟縣.
自行車
十九世紀，始現於泰西. 當世，遍佈寰宇，凡十億有奇. 既用於往返，亦適於休憩. 遂作孩提玩物、強身健體、軍警巡邏、速遞郵件、賽車表演芸芸.
百年以還，革新不斷，滾珠軸承、充氣輪胎、鏈輪傳動、鋼絲輪紛沓. 於電單車之創製，亦有啟迪.
長岡市
沿革
明治卅九年，古志郡長岡町爲長岡市.
大正十年，倂古志郡四郎丸村.
昭和廿三年，倂三島郡深才村之一部、古志郡山通村之一部. 廿五年，倂古志郡棲吉村. 廿六年，倂古志郡富曾龜村. 廿九年，倂古志郡：上川西村、宮內町、十日町村、山本村、黑條村、新組村、福戶村、下川西村、六日市村之一部、三島郡：深才村、日越村、王寺川村. 卅一年，倂古志郡山古志村之一部. 卅二年，倂三島郡關原町. 卅五年，倂三島郡：二和村、與板町之一部.
地理
川凡八：信濃川、大河津分水、澀海川、柿川、栖吉川、太田川、刈谷田川、黑川.
它典
分類:中部地方區劃
那須鹽原市
那須鹽原市處日本栃木縣.
沿革
平成十七年，黑磯市、那須郡：西那須野町、鹽原町合，而爲那須鹽原市.
地理
東臨那須郡那須町，南至大田原市、矢板市、鹽谷郡鹽谷町，西伴日光市，北接福島縣南會津郡：南會津町、下鄕町、同縣西白河郡西鄕村.
它典
分類:關東地方區劃‎
則天文字
則天文字者，乃武周則天皇后所創之新字也，或稱則天新字、武后新字. 今人視之，則異體字也. 因六書而分之，皆象形或會意者也.
史
當是時，則天易唐為周，遂命改服、易幟、改元、易官，並立新字代舊字，以除舊立威也. 究其因者，武后其信字者擁統民心之力也. 或云，武后立新字，乃好大喜功也. 又曰，其立新字，以愚民也.
其字非獨生造，亦有托古字而改者，如改「天」字為「」，即因篆而改，以彰其法古也；然多生造，以彰其行乃革命，以創新世也.
於日本、唯德川光國用.
與今字相較
粗字者，則天文字與現代漢字之較也.
東御市
沿革
平成十六年，小県郡東部町、北佐久郡北御牧村合而成.
它典
分類:中部地方區劃
西線無戰事
《西線無戰事》乃反戰之書也，德國埃里希·瑪利亞·雷馬克所著. 書內述第一次世界大戰德卒保羅參軍，戰於西線，居於戰壕之中，蟲鼠橫行，其友或傷或亡，蓋言戰爭之殘暴. 終保羅身死於一九一八年十月，戰報竟言「西線無戰事」也，蓋視士卒命若螻蟻，一人傷亡不足道也.
埃里希·瑪利亞·雷馬克嘗於一次大戰，負傷於西線. 其書多言戰時士卒慘狀，以此告人勿戰. 納粹德國當權之時，其書遭禁.
駐韓國美利堅合眾國軍
所御諸軍
此軍置六區，是為：
諸軍
分類:大韓民國制度 分類:美國史
懿愍太子
歷
光武十一年秋九月，以垠為大韓帝國皇太子.
隆熙四年，純宗喪國. 居昌德宮稱李王，太子亦見貶為王世子.
一九四七年，日本諸王皆降為臣，王亦失其爵.
一九四八年，韓國大統領李承晚禁垠之歸國，遂滯居日本.
一九六三年，垠歸韓國. 哀毀不能自持，乃就醫.
一九七〇年五月元日，垠卒. 壽七十二. 其族私諡懿愍文仁武莊至孝明暉皇太子，是為「懿愍太子」.
子晉、玖. 晉早卒，玖無子，以垠兄堈孫源為嗣.
攷
分類:首爾特別市列傳
深水埗
深水埗，處香港九龍半島西北，屬深水埗區也，「埗」、「埔」、「埠」者本通，昔日深水碼頭也.
今為九龍西北之樑，興商，集電器、玩、食、玉之地，車水馬龍，填海之地始建宅矣.
史
東漢，已有人居至此，掘地出土，出李鄭屋漢墓. 及至嘉慶，有村深水莆、長沙灣者矣. 光緒二十四年，中英訂《界址專條》，租之，界限街以北者，曰深水埗、長沙灣、荔枝角、九龍塘，歸以新九龍矣. 未建市，已有民居，北有元洲村、東南田寮村、西有菴由村、西北馬龍坑村也.
往來
要道：
港鐵：
義輿：
大漢溪
大漢溪，淡水河正流也. 嘗有名三，大姑陷溪、大姑崁、大嵙崁. 源新竹尖石泰崗溪，合白石溪為玉峰溪，東至桃園復興會三光溪，乃爲大漢溪焉. 後北注石門水庫，經鳶山堰納三峽河，至江子翠會新店溪，爰名之淡水河.
昔者，是溪至三角湧，地平河寬，脈狀若網. 三峽溪、橫溪各自注入. 後泥沙之積也多，河床日高而分流消退. 昔兩溪匯注處，遂成三峽溪河道. 三峽溪納橫溪之勢，繼而見之矣.
史
曾以大溪舊稱故，名大姑陷溪. 因「陷」字不祥，改為「大姑崁」. 同治四年，月眉李騰芳中舉，遂改「大科崁」以賀. 後巡撫劉銘傳更名「大嵙崁」焉，斯河易名大嵙崁溪. 日既治，改爲淡水河，壹上下游之名. 然民猶習用舊稱. 「第一大嵙崁溪橋」、「第二大嵙崁溪橋」，縱貫轍鐵路橋猶稱之. 戰後，省府改為大漢溪.
有清，自二甲九至擺接，稱之擺接溪.
甲府市
甲府市屬日本山梨縣. 縣府在焉.
沿革
明治廿二年，立市.
昭和十二年，倂西山梨郡：相川村、里垣村、中巨摩郡：國母村、貢川村. 十七年，倂西山梨郡：千塚村、大宮村. 廿四年，倂中巨摩郡池田村、西山梨郡住吉村之一部. 廿九年，倂西山梨郡：甲運村、能泉村、千代田村、山城村、住吉村、朝井村、玉諸村、中巨摩郡：大鎌田村、二川村、宮本村. 而西山梨郡廢.
平成十八年，倂東八代郡中道町、西八代郡上九一色村之一部.
地理
山凡八：金峰山、黑富士、太刀岡山、彌三郎嶽、水森、帶那山、愛宕山、大藏經寺山.
川凡六：笛吹川、荒川、貢川、相川、濁川、蘆川.
東臨山梨市、笛吹市，南至南都留郡富士河口湖，西伴南巨摩郡身延町、西八代郡市川三鄕町、中央市、中巨摩郡昭和町、甲斐市、北杜市，北接長野縣南佐久郡川上村.
它典
分類:中部地方區劃
幣之時值
幣之時值者，融資之本也. 泉幣者，歷時而生值也，蓋人欲獲幣於今，而非取之不日，故於存財投資之時，應有利息，則末值者貴於今也.
泉幣歷時生值，須有投資，弗乃自貴也. 有計學家歐文費雪論：性躁，又得投資良辰，則生利息也. 人欲今有所獲，非他日而取，乃時值生勞，而以勞兌以時值也.
今值兌末值
P者乃今值，F者乃末值，r者、每期酬率，n者、期數也.
末值兌年金
F者乃末值，A者乃年金，r者、每期酬率，n者、期數也.
今值兌年金
P者乃今值，A者乃年金，r者、每期酬率，n者、期數也.
分類:泉幣
國立中興大學附屬臺中高級農業職業學校
國立中興大學附屬臺中高級農業職業學校，略云興大附農，以「誠實勤儉」為訓，在臺中市東區.
史
昭和十二年肇於臺中，時名曰臺中州立農業學校. 民國三十四年，臺灣光復，改稱臺灣省立臺中農業職業學校. 四十八年廢初中部，改為臺灣省立臺中高級農業職業學校. 八十九年改隸，曰國立臺中高級農業職業學校. 一〇三年改隸國立中興大學，曰國立中興大學附屬臺中高級農業職業學校.
科系
現有科系凡十，曰農場經營科，曰園藝科，曰森林科，曰生物產業機電科，曰畜產保健科，曰食品加工科，曰觀光事業科，曰餐飲管理科，曰幼兒保育科，曰土木科. 別設綜合職能科暨實用技能學程.
張邱建
張邱建，清河人也. 著《算經》三卷. 序曰：『夫學算者不患乘除之為難，而患通分之為難. 是以序列諸分之本原，宣明約通之要法. 上實有餘為分子，下法從而為分母. 可約者約以命之，不 可約者因以名之. 凡約法高者下之，耦者半之，奇者商之，副置其子及其母，以少減多，求等數而 用之. 乃若其通分之法，先以其母乘其全，然後內子母不同者，母互乘，子母亦相乘為一. 母諸子 共之，約之通分，而母汝入者出之則定. 其夏侯陽之方倉，孫子之蕩杯，此等之術，皆未得其妙. 故更造新術，推盡其理，附之于此. 余為後生好學有無由以至者，故舉其大概而為之法. 不復煩 重，庶易曉云爾. 』
論曰：詳觀邱建之書，蓋出入乎《九章》而得其精微者. 序稱『不患乘除之為難，而患通分之 為難』，諒哉斯言. 之分之術明，則《九章》之要一以貫之矣. 惟雞翁母雛一問而有三答，斯則惟 憑心計，于率不通. 謝察微乃依數而為之術，不亦傎乎.
趙𢾺
趙𢾺，河西人也. 善曆算. 沮渠蒙遜元始時，修元始術. 上元甲寅至元始元年壬子，積六萬 一千四百三十八算，上元法四十三萬二千，紀法七萬二千，蔀法七千二百. 章歲六百，章月七千四 百二十一， 亦曰時法. 章閏二百二十一，周天二百六十二萬九千七百五十九，亦曰通數. 餘數三萬 七千七百五十九，斗分一千七百五十九，日法八萬九千五十二，亦曰蔀月. 月周九萬六千二百五十 二，小周八千二十一，會數一百七十三，度餘二萬七千七百一十九，會虛六萬一千三百三十三，交 會差一百四十七，度餘三千三百一十一，遲疾差六百，餘四萬一千五百三十. 周日二十七，日餘四 萬九千三百八十. 周虛三萬九千六百七十二.
論曰：祖沖之破章法，為推步家所稱. 𢾺因劉洪紀法，增十一年以為章歲，而閏餘十九分之 一，其創立章率更在沖之前矣. 魏世祖平涼得𢾺術，後以為密，以代景初，則其術之驗于當時可 知. 于算 造，蓋姜岌之流亞也.
西行
西行法師，平安、鎌倉朝之僧，又武士也. 亦能歌. 俗名佐藤義清. 或作憲清、則清、範清. 出家得法號曰圓位，後又有西行、大本房、大寶房、大法房等之稱. 作和歌，今傳二千三百首. 於日本國勅撰集中，初收於詞花集一首，後有千載集十八首、新古今集九十四首，至於二十一代集，共入集二百六十五首. 私家集有山家集、山家心中集、閒書集等. 錄其傳說逸事所謂說話集者，有撰集抄、西行物語. 令撰新古今集者後鳥羽院，其《後鳥羽院御口傳》云：「西行歌趣幽志深，世所難得. 當是天才，非庸鄙志學所能為. 其妙不可言. 」乃與藤原俊成共開新古今集之新風者也.
后母戊鼎
縮圖|后母戊鼎 司母戊鼎，或云后母戊鼎，商王文丁鑄，以祀其母.
以其高大厚重，又名司/后母戊大方鼎. 高百三十三釐米. 口長百十釐米，口寬七十九釐米. 重八十三萬二千八百四十克. 鼎腹長方形. 上立直耳. 方見天日時，僅餘一耳，後複制而補一耳. 上有虎噬人之圖. 下有鼎足，圓柱形，凡四. 中國之青銅容器而得見天日者莫巨焉.
分類:夏商書
維基文庫
維基文庫，由維基媒體基金會所掌，凡文獻典籍，已無版權者，悉收納之.
掌上戲驛
PlayStation Portable，簡曰PSP，機所以為遊戲也，觀乎洋文之名，其中文殆可謂之「掌上戲驛」也，索尼作之. 僅方寸之大，薄且輕，便懷挾. 有呈象以觀，俾知遊戲之變，身有八掣及軸柄，下設司歸、司明、司發、司響，外可接耳機、電目，交口稱譽.
PSP有別於「家用戲驛」
分類:戲器
周安王
周威烈王二十四年，崩. 子安王驕立. 二十六年，崩，諡周元安王、周安王，子喜繼. 出于庚辰，終于乙巳. "「元年庚辰. 九年，晉烈公卒，子桓公立. 十年己丑. 十五年，魏文侯卒. 大風，晝昏. 晉太子喜出奔. 十六年，封公子緩. 二十一年，韓滅鄭，哀侯入于鄭. 二十三年，於越遷于吳. 二十六年，王陟. 魏城洛陽及安邑、王垣. 七月，於越太子諸咎弒其君翳. 十月，越人殺諸咎越滑，吳人立孚錯枝為君. 」""「安王立二十六年，崩，子烈王喜立. 烈王二年，周太史儋見秦獻公曰：『始周與秦國合而別，別五百載復合，合十七歲而霸王者出焉. 』」""「太公封於齊，至周安王二十三年，始為田氏所滅. 召公封於燕，後周而滅. 」""「三. 王子定奔晉. 」""「二十四年，崩，子安王驕立. 是歲盜殺楚聲王. 」"
櫻市
沿革
平成十七年，鹽谷郡：氏家町、喜連川町合，而爲櫻市.
地理
東臨那須郡那珂川町、那須烏山市，南至鹽谷郡高根澤町，西伴宇都宮市，北接鹽谷郡鹽谷町、矢板市、大田原市.
它典
分類:關東地方區劃‎
莫比烏斯帶
莫比烏斯帶，獨一面一界曲面也，乃拓撲學構造. 一八五八五年，德疇人暨天學者莫比烏斯、李斯丁各得之. 欲得此帶，當扭紙帶而接兩端，方成. 莫比烏斯帶者，實有左右之分，相互對稱. 若扭紙帶以順時針，可得右性者，反之可得左性.
天文學
天文學，格致之學也. 究六合之象、察天體之學也. 究星之佈、行、位、態、構、性、始、終，亦論寰宇之象，猶超新星、伽瑪射線暴、背景輻射者，格致之本也. 又，宇宙學，類於天文者，窮極宇宙之理也.
蓋物理、化學者，實驗而論之；天文學者，觀測而知也. 古之曆法，制以天文也.
二十世紀，分觀測、理論天文二支. 觀測者，觀星而知訊也，又析以格致之律. 理論者，以電腦籌算，以述星象也. 蓋二域互補，理論者，釋之以測，觀測者，證之以理.
今，多有好者，觀天而得重察也. 好天文者日多，而殊為有功，多乎察暫穩之象也.
史
觀天測文，上古已有之. 其史記迄今幾千年矣. 埃及、巴比倫、古希臘、中國、印度、波斯、瑪雅諸地皆有究之. 顧炎武《日知錄》云：「三代以上，人人皆知天文：七月流火，農夫之辭也；三星在戶，婦人之語也；月離於畢，戍卒之作也；龍尾伏辰，兒童之謠也」. 昔者文明，皆以天文為重. 古人目日、月、星而悉時曉向，又制以曆以助農，此天體測量之始也. 占星者生，以星動料凶吉，測災禍、斷王寇、臆天命也.
二世紀，古希臘托勒密倡地心說，以地為心，萬星皆繞之. 後爲教會所取，而衆信之千年有奇. 十六世紀，波人哥白尼倡日心說. 越十年，義人伽利略證之，並觀天以望遠鏡，得察日之黑子、太陰之貌、行星之盈虧，乃至歲星四衛. 英人牛頓律通攝力，創經典力學，天體力學遂生，以昔者究幾何運動，進而察其作用、動之故矣. 十九世紀半，始有攝天、分光之技，得以察其性、成、動態、演化律矣，天體物理學遂生.
二戰畢，始以電波望天，不復限以可見光也，背景輻射、脈衝星、類星體、星際官品者，時「天文四察」也.
科技日新，空間天文學興，能觀天於大氣之外，以收諸類輻射. 鏡者日良，所得益增，新象新星愈為多見.
究法
天文學者，以察為本也. 所測之標者甚遠，尺大而時長，更有若高溫、高密度、強磁場之絕境，難以擬之. 天文者，以論釋象，而又察之，有誤者正之，或以新論替之. 大氣者，常阻電磁波矣，故以氣球、火箭、衛星、太空船者助究之，使全譜皆能究也.
域
天文者，究之天體也. 學問日長，所測之界日廣.
細可究行星之大小：蓋有行星、衛星、小天體猶小行星、彗星、流星、行星際質者. 能徑測者獨太陽系矣. 然類太陽系者，宇宙多有之.
亦有恒星之大小：恒星所測者億萬，日者，不過一星爾爾.
大者目之星系：天河者，眾百億星者也，乃為常有旋渦星系，河外星系諸多，眾者群、團、極團也.
至大者究宇宙之尺：極團之上，或有曰總星系者，所目至極也，徑百億光年矣.
迢迢天體，光抵坤輿歷時. 十億光年之外者，貌十億年前也，顯其本態，映其演化. 故所測天象，可尋演化之絡，以得演化之論也.
寰宇始末，格致者愛究之. 一九四八年，美伽莫夫倡大霹靂. 天地初開於霹靂者，後脹而冷，為元素星辰，宇宙遂成，逾億萬年而得今貌.
今域之闊，議題眾矣.
支
支者，曰理論、曰觀測矣. 天文學者，鑒天而有論矣.
以法類之，蓋分天體測量、天體力學、天體物理者也；
以測類之，蓋分光學、電波、紅外線、倫琴、伽馬、空間、紫外線矣；
詳列如下：
占星
占星者，以星動卜命也，非格致天文矣. 乎一九七五年，美有格致者逾百，批占星為虛格致也.
雖近源，天文者格致也，鑒天而究之；占星者，穿鑿附會，以應人事，無格致之據也.
未解
天文者，雖察天甚廣，然尚有未解之謎. 若要解之，或要新器新論矣.
夏侯陽
夏侯陽，著《算經》三卷. 序曰：『夫博通九經，為儒門之首. 學該六蓺，為技術之宗. 若非 材性通明，孰能與于此也？然算數起自伏羲，而黃帝定三數為十等，隸首因以著《九章》. 逮乎有 虞，乃同律度量衡. 孔子曰：謹權量，審法度. 漢備五數，紀于一，協于十，長于百，大于千，衍 于萬. 度長短者不失毫釐，量多少者不失抄撮，權輕重者不失黍桑. 五曹孫子，述作滋多. 甄鸞劉徽，為之詳釋. 稽之往古，妙其能. 儲校今時，少有聞見. 余以總角，志好其文，略尋古今，備覽 差互. 其如明數造術，詎曉端倪，尋考遺言，頗知梗概. 且課租庸調，無術可憑，步數奇殘，苦難 銷盡. 求變米穀，經旨未贍. 正耗共升，何由剖析. 三分五分，取一法理為明焉. 況今令式與古數 不同，奚能則定. 代相沿革，互議短長，經術尤深，難可意測. 是以跋涉川陸，參會宗流，纂定研 精，刊緐就省，祛蕩疑惑，括諸古法，燭盡豪芒，謹錄異同，列之于左. 』
克萊因瓶
克萊因瓶，居四維世界之二維平面. 具無定向性，無上下裏外之分. 德疇人克萊因首言之，其構類乎莫比烏斯帶矣. 克萊因瓶者，三維空間投影，狀甚似瓶，因以為名. 平面不與自身相交，右圖相交處實三維投影之錯覺也.
夏侯陽
論曰：《算經》載時務云，十乘加一等，百乘加二等，十除退一等，百除退二等，此即《大統通軌》所謂『十定一子、百定二子』者是也. 其算術皆淺顯易知，切于日用. 于官曹典故，其說尤 詳，洵足為考古之助矣. 舊以夏侯陽為隋人，以張邱建有夏侯陽、方倉之語，斷為夏侯陽以後人. 以余考之，有不盡合者. 夏侯陽稱甄鸞、劉徽為之詳釋，則鸞在夏侯陽之前，而張邱建《算經》有 甄鸞注，則張邱建當更在鸞之前. 彼此互異，不可是正. 蓋術數之書，多經後人竄易. 要不可援據 單詞，定時代之先後也. 今姑從《大觀算學》所定，以張邱建、夏侯陽附見晉代，以俟知者詳之.
克萊因瓶
此瓶異於常者，蓋無邊也，表面無盡而不止. 又異於氣球，有蠅可入瓶而外飛，而無須穿其表面，乃因其無裏外之分矣.
崔靈恩
崔靈恩（？－？），清河武城人也. 先在北仕為太常博士. 天監十三年歸國，擢拜員外散騎侍郎， 累遷步兵校尉，兼國子博士. 先是儒者論天，互執渾、蓋二義，論蓋不合于渾，論渾不合于 蓋，靈恩立義以渾蓋為一焉. 出為長沙內史，還為國子博士，復出為明威將軍、桂州刺史. 卒官.
論曰：李振之《渾蓋通憲圖說》，發明渾蓋合一之理，其法巧而捷矣. 觀靈恩之論，知 西人未人中土以前，古人固有先覺之者也.
金本位
金本位，幣法也. 由是，通貨與金，任意互易. 諸國匯率，度於含金多寡.
十八世紀，英國初行之. 至十九世紀，天下諸國，庶幾行焉. 迨一戰終，此法衰敗，列強雖欲復之，不果. 至二戰終，歐美諸國，草創布雷頓森林體系，再欲復之，延二十年餘. 至一九七零年代，石油危機生，時任美國總統尼克遜，逼於形勢，廢之. 由是，金本位終.
鶯歌區
鶯歌，居新北市西端，東毗樹林，東南鄰三峽，西南臨大溪，西連桃園、八德，北接龜山.
光緒年間，為鶯歌石庄，日據時代改稱鶯歌庄，後升格鶯歌街；民國三十五年改鶯歌鎮，同年樹林地區分治；九十九年改制為鶯歌區至今.
金本位
夫錢基者，以幣為綱，鑄以便商賈. 常輔以銀等通貨. （稱複本位）如此，民之任造、兌、運金可矣.
塊基者，金猶通貨，儲於國庫. 持幣欲換者，若不足數，不允. 遂得謔「虛金本位」.
兌基者，甚塊基. 諸國央行，據金發幣. 持鈔之人僅得易物，不可兌金. 則金何去耶？蓋專國際結算、維穩匯率也.
昔行此法，通貨恒穩，匯率泰然. 民莫憂通脹，官不慮收支. 故雖作古三十餘載，興復之聲，未嘗止耳. 然其缺亦彰：金者量罕，不足以衡百物；礦產不均，易為寡家所控；匯率定，逆差若生則絕難改觀. 此三弊者，任一即生禍亂，遂為官者，素拒復之.
庾曼倩
庾曼倩，字世華，新野人也. 父詵，字彥寶，機巧算事，為一時之絕. 世祖在荊州，辟庾曼倩為主簿，遷中錄事，轉諮議參軍. 著《七曜律秝》及注算經.
則天順聖皇后
神龍元年，宰相張柬之、敬暉、崔玄暐、桓彥範、袁恕己等擁中宗復位，復唐國號，尊曌為則天大聖皇帝. 同年末，曌崩於宮中，謚則天順聖皇后，葬高宗乾陵.
宇流麻市
地理
西南面中城灣，東北臨金武灣. 西接沖繩市，北至國頭郡恩納村，東伴國頭郡金武町.
周威烈王
周考王十五年，崩，子威烈王午立.
威烈王二十三年，命韓、魏、趙為諸侯.
二十四年，崩.
劉徽
劉徽，景元四年，注《九章算術》. 其序言：昔在庖犧氏始畫八卦，以通神明之德，以類萬物 之情，作九九之數，以合六爻之變. 暨于黃帝，神而化之，引而伸之. 于是建曆紀，協律，用稽道 原. 然後兩儀四象精微之氣，可得而效焉. 記稱隸首作數，其詳未之聞也. 按周公制禮而有九數， 九數之流，則《九章》是矣. 往者暴秦焚書，經術散壞. 自時厥後，漢北平侯張蒼、大司農中丞耿 壽昌，皆以善算命世. 蒼等因舊文之遺殘，各稱補，故校其目，則與古或異，而所論者多近語也. 徽幼習《九章》，長再詳覽. 觀陰陽之割裂，總算術之根源，探之下，遂悟其意. 是以敢竭頑魯， 采其所見，為之作注，事類相推，各有攸歸. 故枝條雖分，而同本幹者，知發其一端而已. 又所析 理以辭，解體用圖，庶亦約而能周，通而不黷，覽之者思過半矣. 且算在六藝，古者以賓興賢能教 習國子，雖曰九數，其能窮纖入微，探測無方. 至于以法相傳，亦猶規矩度量，可得而共，非特難 為也. 當今好之者寡，故世雖多通才達學，而未能綜于此耳. 周官大司徒職，夏至日中立八尺之 表，其景尺有五寸，謂之地中，說云南戴日下萬五千里，夫云爾者以術推之. 案《九章》立四表望 遠，及因木望山之術，皆端旁互見，無有超邈若斯之類. 然則蒼等為術，猶未足以博盡 群數也. 徽 尋九數有重差之名，原其指趣，乃所以施于此也. 凡望極高，測絕深，而兼知其遠者，必用重差. 句股則必以重差為率，故曰重差也. 立兩表于洛陽之城，令高八尺，南北各盡平地同日度，其正中 之時，以景差為法，表高乘表間為實，實如法而一所得加表高，即日去地也. 以南表之景乘表間為 實，實如法而一即為從南表至南戴日下也. 以南戴日下及日去地為句股，為之求弦，即日去人也. 以徑寸之筩南望日，日滿筩空，則定筩之長短以為股率，以筩徑為句率，日去人之數為大股，大股 之句，即日徑也. 雖夫圓穹之象，猶曰可度，又泰山之高與江海之廣哉！徽以為今之史籍，且略舉 天地之物，考論厥數，載之于志，以闡世術之美. 輒造重差，并為注解，以究古人之意. 綴于句股 之下，度高者重表，測深者累矩，孤離者三望，離而又旁求者四望. 觸類而長之，則雖幽遐詭伏， 靡所不入. 博物君子，詳而覽焉. 舊術求圓以周三徑一為率，徽以為疏，遂更張其率. 其說曰：案 為圓以六觚之一面乘半徑二，因而六之，得十二觚之冪. 若又割之，次以十二觚之一面，乘一觚之 半徑四，因而六之，則得二十四觚之冪. 割之彌細，所失彌少. 割之又割，以至于不可割，則與圖 周合體而無所失矣. 觚面之外，又有餘徑. 以面乘徑，則冪出觚表. 若夫觚之細者與圓合體，則表 無餘徑. 表無餘徑，則冪不出外矣. 以一面乘半徑觚而裁之，每輒自倍，故以半周乘半徑而為圓 冪，此一周徑謂至然之數，非周三徑一之率也. 周三者，從其六觚之環耳，以推圓規多少之較，乃 弓之與弦也. 然世傳此法莫肯精竅，學者踵古，習其謬失，不有明據，辨之斯難. 凡物類形象，不 圓則方. 方圓之率，誠著于近，則雖遠可知也. 由此言之，其用博矣. 謹案圓驗更造密率，恐空設 法數，昧而難譬，故置之檢括，謹詳其記註焉. 割六觚以為十二觚. 術曰：置圚徑二尺，半之為一 尺. 即圓裏六觚之面，令半徑一尺為弦，半面五寸為句，為之求股. 以句冪二十五寸，減弦冪，餘 七十五寸，開方除之，下至秒忽. 又一退法，求其微數，微數無名者，以為分子，以下為分母，約 作五分忽之二，故得股八寸六分六釐二秒五忽五分忽之二. 以減半徑，餘一寸三分三釐九豪七秒四 忽五分忽之三，謂之小句. 觚之半面，又謂之小股. 為之求弦，其冪二千六百七十九億四千九百一 十九萬三千四百四十五忽，餘分棄之，開方除之，即十二觚之一面也. 割十二觚以為二十四觚. 術 曰：亦令半徑為弦，半面為句，為之求股. 置上小弦冪四而一，得六百六十九億八千七百二十九萬 八千三百六十一忽，餘分棄之，即句冪也. 以減弦冪，其餘開方除之，得股九寸六分五釐九豪二秒 五忽五分忽之四. 以減半徑，餘三分四釐七秒四忽三分忽之一，謂之小 句. 觚之半面，又謂之小 股. 為之求小弦，其冪六百八十一億四千八百三十四萬九千四百六十六忽，餘分棄之，開方除之， 即二十四觚之一面也. 割二十四觚以為四十八觚. 術曰：亦令半徑為弦，半面為句，為之求股. 置上小弦冪四而一，得一百七十億三千七百八萬七千三百六十六忽，餘分棄之，即句冪也. 以減 弦 冪，其餘開方餘之，得股九寸九分一釐四豪四秒四忽五分忽之四. 以減半徑，餘八釐五豪五秒五 忽五分忽之一，謂之小句. 觚之半面，又謂之小股. 為之求小弦，其冪七百七十一億一千二十七萬 八千八百一十三忽，餘分棄之. 開方除之，得小弦一寸三分八豪六忽，餘分棄之，即四十八觚之一 面. 以半徑一尺除之，又以二十四乘之，得冪三萬一千三百九十三億四千四百萬忽. 以百億除之， 得冪三百一十三寸六百二十五分寸之五百八十四，即九十六觚之冪也. 割四十八觚以為九十六觚. 術曰：亦令半徑為弦，半面為句，為之求股. 置次上弦冪四而一，得四十二億七千七百五十六萬九 千七百三忽，餘分棄之，即句冪也. 以減弦冪，其餘開方除之，得股九寸九分七釐八豪五秒八忽十 分忽之九. 以減半徑，餘二釐一豪四秒一忽十分忽之一，謂之小句. 觚之半面，又謂之小股. 為之 求小弦，其冪四十二億八千二百一十五萬四千一十二忽，餘分棄之，開方除之，得小弦六分五釐四 豪三秒八忽，餘分棄之，即九十六觚之一面也. 以半徑一尺乘之，又以四十八乘之，得冪三萬一千 四百一十億二千四百萬忽. 以百億除之，得冪三百一十四寸六百二十五分寸之六十四，即一百九十 二觚之冪也. 以九十六觚之冪減之，餘六百二十五分之一百五，謂之差冪. 倍之為分寸之二百一 十，即九十六觚之外弧田，所謂以弦乘矢之凡冪也. 加此冪于九十六觚之冪，得三百一十四寸六百 二十五分寸之一百六十九，則出圓之表 矣. 故還就一百九十二觚之全冪三百一十四寸以為圓冪之定 率，而棄其餘分，以半徑一尺，除圓冪倍之，得六尺二寸八分，即周數. 令徑自乘為方冪四百寸， 與圓冪相折，圓冪得一百五十七為率，方冪得二百為率,方幕二百，其中容圓幕一百五十七也. 圓率 猶為微少，案弧田圖，令方中容圓，圓中容方，方合外方之半. 然則圓冪一百五十七，其中容方冪 一百也. 又令徑二尺與周六尺二寸八分相約，周得一百五十七，徑則五十，則其相與之率也，周率 猶為微少也. 晉武庫中，漢時王莽作銅斛，其銘曰：『律嘉量斛，方尺而圓其外. 庣旁九釐五豪， 冪一百六十二寸，深一尺，積一千六百二十寸，容十斗. 』以此術求之得冪一百六十一寸有奇,其數 相近矣. 此術微少，而斛差冪六百二十五分寸之一百五. 以十二觚之冪為率，消息當取此分寸之三 十六，以增于一百九十二觚之冪，以為圓冪三百一十四寸二十五分寸之四，置徑自乘之. 方冪四百 寸，令與圓冪通相約，圓冪三千九百二十七，方冪得五千，是為率. 方冪五千中，容圓冪三千九百 二十七，圓冪三千九百二十七中，容方冪二千五百也. 以半徑一尺，除圓冪三百一十四寸二十五分 寸之四，倍之得六尺二寸八分二十五分分之八，即周數也. 全徑二尺與周數通相約，徑得一千二百 五十，周得三千九百二十七，即其相與之率. 若此者蓋盡其纖微矣. 舉而用之，上法仍約耳. 當求 一千五百三十六觚之一面，得三千七十二觚之冪. 而裁其微分，數亦宜然，重其驗耳.
論曰：徽稱《九章》為九數之流，然則九數與《九章》自. 賈公釋《鄭氏周禮注》云：『今 有重差夕桀句股也者，此漢法增之，非也. 』蓋方田、粟米、差分、少廣、商功、均輸、方程、不 足、旁要，今有重差夕桀句股者，九數之篇名. 方田、粟米、衰分、少廣、商功、均輸、贏不足、 方程，句股者，《九章》之目. 今有為一術，不得以今為指謂漢時也. 周三徑一，于率尚觕. 徽創 以六觚之面割之，又割以求周徑相與之率. 厥後祖沖之更開密法，仍是割之又割耳. 未能于徽法之 外，立新術也. 江都焦里堂循謂劉徽注《九章》，與許叔重《說文解字》，同有功于六藝，是豈尊崇 之過當乎？
元光 (竇沖)
元光，前秦右丞相竇沖自立之年號也. 始於三九三年六月，止於三九四年七月，凡二年.
史
太元十八年，前秦右丞相竇沖反秦，自稱秦王，改元元光. 十九年，沖奔汧川，為汧川氐酋仇高執送後秦，其後事蹟不詳.
並立年號
分類:前秦年號
虞𠠎
虞𠠎，太史令也. 大同十年，𠠎用九尺表格江左之景，夏至一尺三寸二分，冬至一丈 三尺七分，立夏立秋二尺四寸五分，春分秋分五尺三寸九分. 制詔更造新曆，以甲子為元， 至大同十年甲子，一百二萬五千七百算外，章歲六百一十九，日法一千五百三十六，紀法三 萬九千六百一十六，一百八十三年冬至差一度. 月朔以遲疾定其小餘，有三大二小. 未及施 行，而遭侯景亂，遂寢.
論曰：《大同》術數殘闕，李尚之銳曰：「以率推之，當以四十八萬九千九百八十四為 紀月，一千四百四十六萬九千五百二十一為歲分，四萬五千三百五十九為月法也. 」
紅磡海底隧道
海底隧道，簡曰紅隧、海隧，又因九龍門端處紅磡灣，謂紅磡海底隧道. 香港海底車馬隧道也. 始港島銅鑼灣，九龍紅磡灣訖，繁忙之時，車水馬龍，路擠難通，此天下首屈也. 一九七二年八月通. 屬一號幹線也.
闐池
柯國屬蘇聯時，畫池爲試驗場，以觀魚雷之效. 方其時也，外邦人亦不得近焉.
辨名
漢|炎漢時謂之闐池. 唐稱大清池，亦稱熱海，或咸海. 岑參詩《熱海行送崔侍御還京》，所言熱海，即是之謂. 迨及清|清朝則圖斯池、特穆爾圖淖爾. 後云伊塞克湖.
引據
分類:亞洲地理志
國立清華大學
國立清華大學，略稱清大，俗稱新竹清大，在新竹市東區，高等學府也.
清華之訓「自強不息，厚德載物」，源於易經乾坤二卦，卦辭乃「天行健，君子以自強不息；地勢坤，君子以厚德載物」也.
昔清華有「國學四大導師」：梁啟超、陳寅恪、王國維、趙元任.
史
宣統三年，諸夷返庚子賠款，遂以之立校，肇於北京清華園，時名曰清華學堂. 民國元年，民國立，改名清華學校. 十四年，設大學部. 十七年，易名國立清華大學. 二十六年，抗戰爆發，南徙長沙，合國立北京大學、南開大學組國立長沙臨時大學. 二十七年，遷昆明，改名國立西南聯合大學. 三十四年，國立清華大學北平復員. 三十八年，國府遷臺. 四十五年，在臺復校，肇於新竹，曰國立清華大學. 一〇五年併國立新竹教育大學為南大校區.
校區
今有校區四，曰本部，曰仙宮，曰竹東，曰南大.
嚴復
嚴復，初名宗光，字又陵，一字幾道，號觀我生室主人、天演宗哲學家等，晚號瘉壄老人，侯官人氏.
嚴家先世河南固始籍，自李唐末造，始祖懷英公諱仲傑，以朝議大夫隨王潮由中州入閩，即家於侯官之陽崎. 先高祖諱煥然，嘉慶庚午舉人，曾任松溪縣學訓導. 先曾祖諱秉符. 嗣曾祖諱秉忠. 先祖諱振先. 自先曾祖及先祖二世，皆以醫為業.
石垣市
沿革
昭和廿二年，八重山郡石垣町爲石垣市. 昭和卅九年，幷八重山郡大濱町.
嚴復
復少而穎異，從黃少嚴先生肄經史. 每有所詮論，輒矯然自辟蹊徑，揮毫如有神助. 名言弘理，老儒為之撟舌，而甫舞勺年也. 時閩督沈文肅公膺廷旨主船政，招試英俊，儲海軍將才. 嚴復應試，以文用冠其曹，則年十四也.
既卒業，從軍艦練習，周歷南洋、黃海. 日本窺臺灣，葆幀奉命籌防，挈之東渡調敵，勘測各海口. 光緒二年，派赴英國海軍學校肄戰術及炮臺建築之學，每試輒最. 侍郎郭嵩燾使英，賞其才，時引與論析中西學術同異. 學成歸，北洋大臣李鴻章方大治海軍，以復總學堂. 二十四年，詔求人才，復被薦，召對稱旨. 諭繕所擬萬言書以進，未及用，而政局猝變. 越二年，避拳亂南歸.
石垣市
它典
分類:沖繩縣區劃
嚴復
是時人土漸傾向西人學說，復以為自由、平等、權利諸說，由之未嘗無利，脫靡所折衷，則流蕩放佚，害且不可勝言，常於廣眾中陳之. 復久以海軍積勞敘副將，盡棄去，入貲為同知，累保道員. 宣統元年，海軍部立．特授協都統，尋賜文科進士，充學部名詞館總纂. 以碩學通儒征為資政院議員. 三年，授海軍一等參謀官. 復殫心著述，於學無所不窺，舉中外治術學理，靡不究權原委，抉其失得，證明而會通之. 精歐西文字，所譯書以瑰辭達奧旨.
宣統三年，復為清廷國樂《鞏金甌》度詞. 詞曰：「鞏金甌，承天幬，民物欣鳧藻，喜同袍，清時幸遭，真熙皞，帝國蒼穹保，天高高，海滔滔. 」並具英文譯本.